ZASTRAŠUJUĆE OTKRIĆE: EU parlament usvojio 3 rezolucije- Jedna od njih je potpuno ukidanje svih prava državama članicama..! | WebTribune\nHome IZA OGLEDALA ZASTRAŠUJUĆE OTKRIĆE: EU parlament usvojio 3 rezolucije- Jedna od njih je potpuno ukidanje svih prava državama članicama..!\nOni koji teže “centralizaciji“ Evropske unije su uključeni u vrtlog aktivnosti za postizanje svog cilja. 16. februara je Evropski parlament podržao tri rezolucije o jačanju centralizacije EU, uspostavljajući mesto ministra finansija EU, i stvarajući ujedinjenu evropsku vojsku, što je predložio bivši belgijski premijer Gaj Ferhofstat, glavni pregovarač EU o Bregzitu.\nOvaj potez se može posmatrati kao deo šireg procesa. U suštini, jedna od rezolucija predlaže ograničavanje i čak potpuno ukidanje prava pojedinim državama članicama koje nisu u skladu sa kolektivnim odlukama. Dokument oživljava ideju Sjedinjenih država Evrope – jakog entiteta nezavisnog od SAD-a. Prošlog septembra su Nemačka, Francuska, Italija i Luksemburg potpisali dokument koji poziva na stvaranje “opšte unije država.“\nIdeja o stvaranju evropske vojske postoji već neko vreme. Predsednik Evropske komisije Žan Klod Junker je rekao da NATO nije dovoljan, Evropi je potrebna vojska.\nIdeja je uvek bila odlučno obijena od strane SAD-a i Velike Britanije, ali su Bregzit i izbor Donalda Trampa za predsednika SAD-a pripremili teren za oživljavanje ovih planova.\n5. februara je italijanska ministarka odbrane Roberta Pinoti je pozvala na stvaranje “odbrane Šengena“ između Nemačke, Francuske, Španije i Italije.\nUsvajanje rezolucije može biti prvi korak ka fundamentalnoj promeni u Ugovoru EU, iako je potpredsednik Evropske komisije Frans Timermans rekao da takva reforma nije prioritet. Ali promene se mogu dogoditi mnogo brže nego što se očekuje.\nHolandska desničarska protivuseljenička Partija za slobodu, načelu sa Gert Vildersom, ima dobre šanse da osvoji i pokrene pripreme za Negzit.\nDanaska Narodna partija je vodila nepristojnu protivuseljeničku, populističku platformu, gurajući dansku politiku na desnu stranu odbacivanjem multikulturalizma i protiveći prenosu suvereniteta Briselu.\n“Nye Borgelige” insistira na planu liberalne ekonomije i želi još strože kontrole migranata u zemlji. Ova stranka podržava ideju o davanju azila samo izbeglicama koje dolaze direktno iz programa reintegracije izbegličke agencije UN-a i onima sa “poslom u ruci.“ Ona podržava ograničavanje danskog državljanstva na ljude koji “pozitivno doprinose“ društvu. Ova stranka želi da se povuče iz EU i ojača veze sa zemljama kao što su Norveška i Velika Britanija kako bi zaštitila slobodnu trgovinu i oslobodila se EU.\nKandidat Nacionalnog fronta za predsednika Francuske, Marin le Pen, kaže da Britaniju ne treba osuđivati zbog njene odluke da se povuče iz EU. Antiimigracioni i antiglobalistički lider je takođe rekla da bi ona iskoristila priliku da sklopi post-Bregzit trgovinski sporazum sa Velikom Britanijom. Le Penova je pozvala na ukidanje evra, oštrije kontrole granica za članice EU, i pravo da se nametnu trgovinske barijere. Ona je upozorila da će njena želja za ukidanjem evra uzdrmati države članice.\nKandidatkinja je rekla: “Francuska je političko srce Evrope, i od trenutka kada mi ukinemo evro, ceo projekat će se srušiti“. Očekuje se da će Le Penova pobediti u prvom krugu predsedničkih izbora u aprilu, sa 26 odsto glasova.\nNisu samo nacionalisti ti koji dobijaju više mesta ili pobeđuju na izborima. Postoje i drugi trendovi za slabljenje Unije. Pojava novih saveza unutar organizacije potkopava jedinstvo. Francuska, Italija, Španija, Portugalija, Kipar i Malta čine ujedinjeni front zemalja južne Evrope. Ideje za uspostavljanje “Saveza južne Evrope“ već postoje.\nUčešće Francuske je posebno zanimljivo jer se ovaj narod tradicionalno borio da pronađe ravnotežu između svoje želje da izgradi sferu uticaja duž Meditarana i svojih strateških interesa na severu. Ako se cela Evropska unija složi da Šengen područje mora biti ukinuto, onda bi Francuska i druge zemlje mogle da odluče da je najbolje da povrate kontrolu nad svojim granicama, dok bi Nemačka mogla odlučiti da potpiše nove granične sporazume sa severnim zemljama.\nNeke članice EU razmatraju mogućnost formiranja post-Šengena, ako ne post-EU. Holandska vlada je pokrenula ideju “mini-Šengena“ sa partnerima iz EU, što bi uključivalo samo Holandiju, Belgiju, Luksemburg, Nemačku i Austriju. Ova ideja predviđa uspostavljanje provere pasoša na granicama nekoliko zapadnoevropskih zemalja, u pokušaju da se kontroliše priliv migranata i izbeglica. “Oblast mini-Šengena“ bi podrazumevala uspostavljanje tranzitnih logora za migrante izvan tih granica.\nBregzit i problem imigracije su dali novi život Višegradskog grupi, sastavljenoj od Poljske, Mađarske, Češke i Slovačke (V4). One rade zajedno u mnogim oblastima zajedničkog interesa u okviru evropskih integracija. V4 se otvoreno protivi naporima da se formuliše EU rezolucija za migrantske krize.\nOdstupanja po pitanju finansijske i imigracione politike postaju dublja unutar EU, kako bi se podstakla pojava saveza unutar saveza, smanjujući povezanost i jedinstvo Unije. Pozivi za centralizaciju su pokušaj da se to promeni.\nPostoji još jedna politička promena koja može ujediniti, a ne podeliti Evropu. Stvaranje Evropske odbrambene unije će biti korak ka evropskom identitetu i udaljavanje od zavisnosti od NATO-a koji predvodi SAD.\nU julu je strategijski dokument EU, pod nazivom Globalna strategija Evopske unije, naveo da blok treba da stvori veću vojnu autonomiju od NATO-a. Planovi predviđaju razvoj novih evropskih vojnih i operativnih struktura, uključujući i zajednički štab.\n“Kao Evropljani, moramo preuzeti veću odgovornost za našu bezbednost. Moramo biti spremni i sposobni da odvratimo, reagujemo i zaštitimo se od spoljnih pretnji“, navodi se u dokumentu koji je pripremila Federika Mogerini, visoka predstavnica Evropske unije za spoljne poslove i bezbednosnu politiku i potpredsednica Evropske komisije. Samo evropska sila– a ne asortiman nacionalnih vojski koje deluju pod pokroviteljstvom NATO-a – može da brani evropske interese.\nAko prođe ideja o formiranju evropske vojske, aranžmani bi mogli dozvoliti Norveškoj, članici NATO-a izvan EU, da učestvuje. Švedska i Finska, članice EU izvan NATO-a, bi možda više preferirale EU savez Severoatlanskog bloka.\nDanas Evropskoj uniji trebaju zajedničke granične snage u borbi protiv migrantske krize. Ovo pitanje je od izuzetnog značaja za Evropu, za razliku od planova da se rasporede NATO bataljoni u istočnoj Evropi i na Baltiku, da bi izazvali Rusiju i, samim tim, potkopali evropsku bezbednost. Češki premijer Bohuslav Sobotka želi da ovo pitanje stavi na vrh dnevnog reda. On kaže da je to prioritet, zbog potrobe da se obezbede evropske granice i da se odgovori na rastuće bezbednosne pretnje sa mesta kao što je Bliski istok. Poljska premijerka Beata Šidlo je pozvala na uspostavljanje zaštite evropskih granica kako bi se zaštitile spoljne granice Unije.\nU principu, NATO je pokazao svoju neefikasnost. Savez nije uključen u najvažniji sukob u vezi budućnosti Evrope – rat u Siriji, i pokazuje da nije spreman da odgovori na nove pretnje i izazove, kao što je borba protiv terorizma. Evropa se suočava sa više pretnji u svom strateškom susedstvu koje dolaze iz Sahela do roga Afike, preko Bliskog istoka, Kavkaza i novih ratišta u istočnoj Evropi. SAD ima druge pretnje za otklanjanje. Interesi se ne poklapaju.\nKao Evropljani, Rusija i EU imaju više zajedničkih interesa u oblasti bezbednosti, dok SAD ima svoje prioritete spoljne politike.\nRusija i EU su sprovele zajedničke operacije u Čadu i Centralnoafričkoj Republici, i koordinisale operacijama u borbi protiv somalijskih pirata. Bolji odnosi sa Rusijom bi bili dodatni bonus za bezbednosni savez EU nezavisno od NATO-a; tenzije i nepoverenje bi se smanjili, a pritisak na saradnju bi mogao biti veći.\nZvaničnici NATO-a su izrazili zabrinutost da će predlozi stvoriti rivalitet i dovesti u pitanje primat saveza kao glavne odbrambene strukture. Nezavisna sposobnost EU da sprovede svoje vojne operacije će u velikoj meri oslabiti NATO i staviti tačku na zavisnost Evrope od SAD-a. Ideja EU vojske nezavisne od inostranih partnera uznemirava Vašington, jer bio mogao izgubiti kontrolu nad Evropom. EU bi svoj novac ulivala u svoju vojsku, dok NATO nije uspeo da ubedi svoje članice da potroše najmanje 2 odsto svog BDP-a na potrebe saveza. Stvaranje evropskih oružanih snaga bi moglo da ukine razlog postonjanja američkih snaga u Evropi, sa Donaldom Trampom koji sa omalovažavanjem govori o NATO-u.\nPostoje novi trendovi za promenu evropske političke scene. Jak je pritisak na EU da stvori centralizovaniji entitet, dok se organizacija postepeno raspada u saveze unutuar saveza.\nGrupa zemalja, na čelu sa Nemačkom, bi zaista mogla stvoriti novu centralizovanu organizaciju, dok će drugi potražiti neku vrstu integracije sa nacionalnim prioritetima. Velika Britanija, Švajcarska, Norveška i neke druge razvijene države bi mogle radije da se drže dalje od programa integracije. Trend raspada postaje sve vidljiviji.\nDrugi trend je postepeni prelazak na evropsku bezbednost, koji predviđa različite oblike integracije. Sve u svemu, uticaj SAD-a će biti umanjen. Savezi unutar saveza i nova evropska odbrambena struktura će morati da izgrade nove odnose sa Rusijom. Značaj Moskve će se neminovno povećati, jer nikakva evropska bezbednost nije moguća ukoliko se izostavi najveća evropska sila.\nDuvaju novi vetrovi na fundamentalne promene Starog kontinenta. EU kakvu danas znamo bi uskoro mogla postati stvar prošlosti.


Gaćinovićev gol konkuriše za najlepši u prvom delu Lige Evrope - Admiral Bet SPORT\nGaćinovićev gol konkuriše za najlepši u prvom delu Lige Evrope\nMarko Kulić Posted on 29. januara 2019. 13:00 29. januara 2019. 13:08\nNemački Ajntraht, za koji nastupaju reprezentativci Srbije Mijat Gaćinović, Luka Jović i Filip Kostić, briljirao je u grupnoj fazi Lige Evrope. Tim iz Frankfurta ostvario je maksimalan učinak od šest pobeda u grupi H.\nVeliki doprinos sjajnom izdanju nemačkog tima u grupi sa Lacijom, Marsejom i Apolonom dali su pomenuti srpski internacionalci. Kako se nokaut faza bliži početku, tako je UEFA ozvaničila izbor za najlepši gol grupne faze Lige Evrope.\nMeđu četiri najlepša se našao i pogodak Mijata Gaćinovića protiv Lacija u Rimu. Taj gol je bio uvod u preokret i pobedu Ajntrahta u Rimu rezultatom 2:1. Pored Gaćinovića, u najužem izboru su još i David Faupala (Apolon), Tobijas Hajnc (Sarpsborg) i Ismaila Sar (Ren). Pogledajte izbor, a na zvaničnom Tviter nalogu Lige Evrope možete i glasati.\n— UEFA Europa League (@EuropaLeague) January 29, 2019\nTagovi : ajntraht frankfurt, mijat gaćinović, tviter, video\nOlgi samo tri gema u prvom kolu Sankt Peterburga\nFergijev naslednik ne odustaje od svog sna


Prijavite se za 30. Beogradski maraton 2017 | Novi Apartmani Beograd\nPrijavite se za 30. Beogradski maraton 2017\nU Beogradu, 22. aprila održaće se legendarna sportska manifestacija ”Beogradski maraton” koja će po jubilarni trideseti put okupiti najbolje svetske maratonce.\nNa radost Beograđana, kao i učesnika koji dolaze sa svih strana sveta, 22. aprila održaće se jubilarni trideseti “Beogradski maraton”.\nMaraton je jedna od najstarijih atletskih disciplina, a ujedno predstavlja i jedan od najzahtevnijih bazičnih sportova uopšte. Ova disciplina okuplja vrhunske svetske sportiste, koji osim fantastične fizičke pripremljenosti poseduju i neverovatnu psihičku snagu neophodnu za generisanje dodatnog motiva kako bi do kraja izdržali u pružanju nadljudskih napora i trijumfalno protrčali kroz cilj. Maraton je personifikacija borbe čoveka sa brojnim faktorima, ali najčešće i najintenzivnije predstavlja borbu takmičara sa samim sobom. Zbog toga ova disciplina poseduje veliki broj poklonika širom sveta koji pokušavaju da se u njoj okušaju i dokažu sebi da su sposobni da se izbore i sa najtežim izazovima.\n“Beogradski maraton” je sportska manifestacija sa veoma dugom tradicijom. Ovo takmičenje nastalo je na inicijativu čuvenog novinara i radio voditelja Đoke Vještice kada je 1988. godine održana prva trka. Kuriozitet ove trke bio je taj da je dužina trase iznosila 23 km. Na ovoj trci učestvovali su samo domaći takmičari. Međunarodni karakter maraton stiče već 1990. godine kada je uz svesrdnu pomoć Freda Liboua, direktora njujorškog maratona trasirana prva staza kada je “Beogradski maraton” postao član svetske maratonske asocijacije. Te godine su na maratonu učestvovali takmičari iz 15 zemalja. ”Beogradski maraton” održavao se u kontinuitetu, pa čak i 1999. godine, kada je pod sloganom ”Zaustavite rat - trčite svetom” po prvi put u svetu održan maraton u uslovima ratnog stanja. Te godine maraton nije imao takmičarski karakter, ali je i pored toga, na njemu učestvovalo 39 maratonaca iz sedam zemalja koji su istrčali celu stazu i zajedno, u isto vreme prošli kroz cilj.\nOvogodišnje jubilarno izdanje Beogradskog maratona takođe će biti zapamćeno po jednom veoma važnom detalju. Naime, ove godine će maratonci, nakon 30 godina, trčati po novoj ruti, ruti koja ima za cilj stvaranje sasvim novih takmičarskih izazova, ali i promovisanje nezadrživg razvoja Beograda. Ovogodišnja trasa obuhvatiće prelazak takmičara preko dva mosta, Brankovog, ali i Mosta na Adi. Maraton će nam ove godine tako doneti neke nove rekorde, a ujedno će u svet poslati lepšu razglednicu Beograda nego ikada pre.\nKao i svih ovih godina, manifestacija “Beogradski maraton” obuhvata održavanje maratona - staze u dužini od 42,195 km za koju se, zbog zahtevnosti, prijavljuju mahom profesionalni sportisti, zatim polumaratona – trke koja se odvija na trasi ukupne dužine 21,1 km u kojoj tradicionalno učestvuje veliki broj rekreativaca koji žele da dokažu sebi da su u mogućnosti da odole jednom ovakvom izazovu, kao i trka zadovoljstva u dužini od 5 km za koju nije potrebno prijavljivanje i koja otvara mogućnost svim građanima i gostima našeg grada da iz prvog lica, barem na trenutak osete atmosferu jednog ovako velikog međunarodnog takmičenja. Nedelju dana pre održavanja zvanične manifestacija održaće se, sada već tradicionalni, “Dečiji maraton” namenjen našim najmlađim sugrađanima - budućim pravim maratoncima.\nI dok se Beograd užurbano priprema za organizaciju jednog ovako velikog sportskog dešavanja, mi se takođe pripremamo za učešće na ovoj manifestaciji. U maniru pravih sportista svkake godine barem jedan član našeg tima učestvuje u trci polumaratona i time pružamo svoj skroman doprinos, kako ovoj manifestaciji, tako i širenju sportskog duha u Beogradu.\nOvom prilikom pozivamo sve učesnike ove sportske manifestacije da prilikom svog boravka u Beogradu odaberu jedan od mnogobrojnih smeštajnih kapaciteta iz ponude našeg portala. Odaberite ugodan smeštaj koji će vam omogućiti da pronađete neophodnu unutrašnju snagu i odmorni krenete u osvajanje beogradskih ulica i bulevara, a nakon toga, da se adekvatno odmorite i pobednosno vratite svojoj kući. Takođe, u sekciji Apartmani sa đakuzijem možete pronaći veliki broj luksuzno opremljenih smeštajnih kapaciteta gde ćete biti u mogućnost da se kao u vrhunskom spa centaru revitalizujete i opustite nakon nadljudskih psihofizičkih napora.


Još smo u uzlaznoj krivulji epidemije, ali imamo lijepu vijest\n0\t23 Marta, 2020 12:56\n“Smatram da je Svjetska zdravstvena federacija (WHO) malo preletjela kada je kazala da se ljudi moraju testirati. Nije problem da se osobe testiraju, ali taj test koji sada napravimo za neku osobu i bude negativan, već sutra ta ista osoba može biti pozitivna, jer je vrijeme inkubacije virusa najmanje 14 dana.\nIz tog razloga savjetujem sve građane da ne idu u bolnice, ako osjete simptome, već da pozovu telefonom medicinske radnike i dobit će najbolje upute. Budimo strpljivi i ostanimo u kućama”, kazao je Solak, koji je naglasio da on i njegova ekipa u cilju zaštite svojih i života najdržaih, poduzimaju sve mjere maksimalne zaštite kada se nalaze na terenu.\nMarca rasplakala Španiju: Ovo je idealnih 11 naše zemlje\nBH Telecom će podijeliti milion KM za pet bolnica u FBiH


Denisovani - znanstvenici pokušavaju rekonstruirati izumrlu ljudsku skeletnu strukturu koja se temelji samo na DNK -- Znanost i tehnologija -- Sott.net\nPet, 20 Ruj 2019 23:07 UTC\n© Debbie Hill/UP\n- Bilo je teško početi od DNK i završiti sa anatomskim profilom - istakao je Karmel. - Da je to lako policija širom sveta bi izvlačila DNK sa mesta zločina i pravila profile osumnjičenih.\n- Denisovani su sličniji neandertalcima nego nama jer su im evoluciono bliži - rekao je Karmel.\nLobanja im je verovatno bila šira nego kod modernih ljudi ili neandertalaca i verovatno nisu imali bradu. Devojčica Denisovana je umrla u pećini u Sibiru pre 70.000 godina, a Karmel kaže da je njena kost otvorila potpuno novo poglavlje u evoluciji čoveka. Naučnici se nadaju da će im ova tehnika omogućiti da identifikuju lobanje otkrivene u Kini pre nekoliko godina, za koje se pretpostavlja da su pripadale Denisovanima.\nKomentar: Ako vas zanima više na ovu temu pogledajte ovdje.


Novi vetropark u Kovačici biće nazvan po Pupinu -\n3. novembra 2020.0159\nTime započinje proces prikupljanja dokumentacije i priprema početka realizacije projekta izgradnje novog vetroparka pod nazivom Vetropark Pupin.\nPrema ugovoru, planirano je da se na izgradnji vetroparka zaposle ljudi pre svega sa teritorije opštine Kovačica. Prednost će imati i izvođači radova sa teritorije opštine Kovačica.\nTakođe, opština Kovačica će putem poreza naplaćenih od privrednih subjekata prihodovati dodatno od novog vetroparka, i to 2 procenta od ukupne neto dobiti.\nNa godišnjem nivou je taj iznos bio veći od 60 miliona godišnje. Sa izgradnjom novog vetroparka u budžet opštine Kovačica očekivani priliv od poreza na Vetropark Kovačica i Vetropark Pupin biće 110 miliona godišnje.\nU skladu sa povećanim prihodom od poreza od pravnih lica ka lokalnoj poreskoj kasi, očekivano je povećanje ulaganja u infrastrukturu škola, lokalnu putnu infrastrukturu, u opšte poboljšanje uslova života za sve građane na teritoriji opštine Kovačica, istakao je predsednik opštine Kovačica, Jaroslav Hrubik.\nRelated tags : Enlight Renewable Energyjaroslav hrubikkovačicamiloš colićnovi vetroparkvetropark pupin\n30. novembra 2020., 01:51


Novi zakon o saobraćaju u KS: Za ulazak u uže gradsko jezgro bit će naplaćivane vinjete – Radio Studio D ::: 99,40 i 97,40 FM\n- 7. Februara 2017.\nSkupština Kantona Sarajevo je na današnjoj redovnoj sjednici donijela zaključak o usvajanju Nacrta zakona o uređenju saobraćaja Kantona Sarajevo.\nUsvajanjem Nacrta zakona o uređenju saobraćaja on ide na javnu raspravu, a neki od najzanimljivijih detalja u novom zakonu odnose se na vinjete i pravila parkiranja na teritoriji Kantona Sarajevo.\nNaime, prema članu 94. Nacrta zakona o uređenju saobraćaja, predviđa se postojanje zone užeg gradskog jezgra u kojem će saobraćaj motornim vozilima biti dozvoljen samo uz plaćanje posebne naknade, odnosno vinjete.\nCijeli Nacrt zakona o uređenju saobraćaja možete pročitati na ovom linku.\nPrevious article Gala veče u Srebreniku povodom otvaranja novog tv kanala Tatabrada!\nNext article Bosanac u Austriji s nikabom protestirao zbog zabrane nošenja burke


Ispoštovana naredba o zabrani kretanja mlađim od 65 godina - Glas Srpske\nBANjALUKA - Građani Banjaluke mlađi od 65 godina danas su ispoštovali zabranu kretanja od seda, do 11.00 časova, a zahvaljujući tome stariji sugrađani su bili u prilici da nesmetano obave neophodne poslove i obaveze, saopšteno je iz banjalučke Gradske uprave.\nOdlukom gradskog Štaba za vanredne situacije danas je od sedam do 11 časova bilo zabranjeno kretanje svim osobama ispod 65 godina, osim onih koji su imali obavezu javljanja na posao, osobama sa hitnim zdravstvenim potrebama i onima koji su bili u pratnji osoba starijih od 65 godina.\n- Postavili smo trake na ovim lokacijama sa obavještenjem da je zabranjeno okupljanje i pozivam građane da poštuju ovu naredbu koja je donesena sa ciljem zaštite građana od širenja zaraze i čuvanja našeg zdravlja - rekao je načelnik Odjeljenja za komunalne poslove Petar Bilčar.\n- Republika Srpska je zahvalna za svu pomoć koju dobije iz Srbije. Očekujemo da će biti još isporuka, a u ovom trenutku iz Kine će nam doći 10.000 testova, a ako bude potrebno biće nabavljeno 500 respiratora. Iz Kine će nam stići 30 respiratora koje smo ranije platili, ali će biti dopremljeni negdje u Evropu odakle moramo da ih dovezemo. Tu je i dva miliona maski, 50.000 zaštitnih odijela i sve činimo da obezbijedimo neophodan materijal kojeg dovoljno ima u Banjaluci, Bijeljini, Istočnom Sarajevu, Doboju, Trebinju i Nevesinju - rekao je Dodik.


Asfaltiranje Ulice Vite Džajevića u Sušici – Veliki Park\nAsfaltiranje Ulice Vite Džajevića u Sušici\nZa asfaltiranje ulica Vite Džajevića u dužini od 183 metra i Koste Jovanovića, 80 metara u naselju Sušica utrošeno je 200 tona asfalta a iz budžeta grada za te radove je izdvojeno 2,2 miliona dinara. Završne radove na asfaltiranju ulica obišao je danas gradonačelnik Nikola Dašić.\nAsfaltiranje Ulice Vite Džajevića i nešto kraće Ulice Koste Jovanovića nije prevelika investicija da bi građani ovog dela Kragujevca čekali više decenija na asfalt ispred svojih kuća. Ulice sa pozicijom kao što su ove u Sušici, nemaju razloga da budu rađene kao deo predizborne kampanje jer se radi o naselju koje je veoma blizu samom centru grada, kaže gradonačelnik Nikola Dašić. Drago mi je da vidim zadovoljna lica građana jer sada mogu normalno i bezbedno da dođu do svojih kuća, bez velikih rupa, bez bara, bez razbijanja svojih automobila. I dalje ćemo u skladu sa mogućnostima budžeta da radimo. Ne možemo kao nekad, što je bio običaj, rekao je gradonačelnik, preko mere i onoga koliko možemo da se zadužujemo i da, nažalost, neke kasnije generacije plaćaju naše dugove. Sve ono što uradimo je plaćeno i ne ostaje nikome za sutra, kazao je gradonačelnik Nikola Dašić.\nZa asfaltiranje ulica u dužini od 183 metara i 80 metara utrošeno je oko 200 tona asfalta. Izvedeni su kompletni pripremni radovi – totalni iskop i zamena cele konstrukcije, nivelacija šahti i slivnika, geomehaničko ispitivanje konstrukcije, kaže direktor JKP Šumadija Nemanja Dimitrijević. Asfaltiranjem ove dve ulice građanima će biti rešeni dosadašnji problemi uključivanja u saobraćaj i ulicu Dragana Panića prema centru grada i Beogradsku ulicu s druge strane. Ono što je u prethodnom periodu planirano sada je i urađeno i siguran sam da će to građanima omogućiti da jednostavnije obavljaju sve svoje potrebe i obaveze. Iz Saveta mesne zajednice Sušica kažu da problem datira od pre oko trideset godina kada su građani apelovali za asfaltiranje većih ulica ovog dela grada.\nMnogi predstavnici građana naše mesne zajednice su pokušavali to da reše i evo danas zahvaljujući njihovom zalaganju i sadašnjoj vlasti, više od 80 porodica je dobilo asfalt ispred svojih kuća, kaže predsednik Saveta mesne zajednice Sušica Slavko Janković. Prema njegovim rečima ima još planova i neophodnih radova kako bi ova mesna zajednica imala infrastrukturu kakva je potrebna jer je njena pozicija takva da povezuje centar grada sa većim gradskim naseljima.\nMehanizacija JKP Šumadija narednih dana će raditi na parkingu u Ulici Srete Mladenovića u kojoj su u toku završni radovi JKP Vodovod i kanalizacija na postavljanju kišne kanalizacije. Rade se atarski putevi, a biće još radova u nekim manjim ulicama u gradu shodno nalozima koje budemo dobijali od Gradske uprave. Sigurno je da će radovi biti intenzivni u ovoj građevinskoj sezoni, kazao je Nemanja Dimitrijević, direktor JKP Šumadija.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 18 јуна, 2021


AP: Srpski predsednik obećava evropski kurs, nagoveštava sankcije Rusiji\nBeta 31. maja 2022. 16:00\nAleksandar Vučić položio je danas zakletvu za svoj drugi mandat na mestu predsednika Srbije, obećavši da će zemlju zadržati na putu članstva u EU i nagovestivši da bi nova vlada mogla razmotriti pridruživanje zapadnim sankcijama Rusiji zbog rata u Ukrajini, piše agencija AP.\nUprkos tome što je glasala za tri rezolucije UN kojima se osuđuje ruska invazija na Ukrajinu, Srbija je i dalje jedina evropska država koja se nije pridružila sankcijama protiv svog saveznika Moskve, navodi AP.\nU svom inauguracionom govoru u parlamentu, kako dodaje agencija, Vučić je rekao da će prioritet Srbije biti njen put do članstva u EU i da će nova vlada – koja bi trebalo da bude formirana u julu – morati više da radi na ulasku u 27-člani blok i da razmotri sankcije protiv Moskva, iako nije posebno pomenuo Rusiju.\nUz ocenu da je Vučić ubedljivo pobedio na predsedničkim izborima uglavnom na svojoj proruskoj agendi, AP dodaje da je rekao da u novom mandatu želi da Srbiju uvede u EU.\nAli, on je proveo poslednje godine učvršćujući veze sa dugogodišnjim saveznikom, ruskim predsednikom Vladimirom Putinom, piše AP.\nVučić je u nedelju saopštio da je obezbedio „izuzetno povoljan“ trogodišnji ugovor o prirodnom gasu sa Rusijom tokom telefonskog razgovora sa Putinom – nešto što se pretežno smatra njegovom rešenošću da se ne pridruži sankcijama EU uprkos pritiscima Zapada, ali čini se da je danas ublažio svoj proruski stav, rekavši da Srbija mora biti čvrsta na evropskom putu.\nOn je rekao da Srbija neće tražiti članstvo u NATO i da će zadržati svoju vojnu neutralnost. „Mi nismo politički neutralni jer želimo članstvo u Evropskoj uniji“, rekao je Vučić, preneo je AP.\nSvedska: Povecanje ekstradicija zavisice od informacija…


eKapija | Popusti do 99% za legalizaciju kuća i stanova - Izmene Zakona o planiranju i izgradnji u februaru pred Skuštinom Srbije\nIzvor: Beta | Sreda, 19.01.2011.| 16:07\nPopusti do 99% za legalizaciju kuća i stanova - Izmene Zakona o planiranju i izgradnji u februaru pred Skuštinom Srbije\nMinistar prostornog planiranja Srbije Oliver Dulić izjavio je danas da su izmenama Zakona o planiranju i izgradnji predviđeni popusti do 99% za legalizaciju stambenih objekata, plaćanje na rate do 20 godina i jednostavnije prikupljanje dokumentacije.\nOn je na konferenciji za novinare kazao da će četvoročlana porodica koja ima kuću od 100 kvadrata, koja se nalazi u drugoj zoni, a koja ispunjava socijalne uslove, ostvariti pravo na popust od 99%. Za narednih 100 kvadrata, ostvarit će pravo na popust od 60%.\nTako će za legalizaciju kuće ili stana od 100 kvadrata četvoročlana porodica plaćati po 487 dinara mesečno u prve četiri godine, a narednih 16 godina po 13 dinara. Za kuću od 200 kvadrata će plaćati za prve četiri godine mesečnu ratu od 1.135 dinara a u ostalih 16 godina po 325 dinara.\nDa bi ostvarila popust od 99%, četvoročlana porodica, prema predloženim izmenama zakona, mora da ispuni socijalne uslove, odnosno moraju da dokažu da su bespravnom gradnjom trajno rešavali stambeno pitanje, da su najmanje dve godine imali boravište na adresi na kojoj se objekat nalazi i da nemaju drugu nepokretnost na teritori te opštine.\nU slučaju da ne ispunjavaju socijalne uslove, umenjenje za legalizaciju im je 60%.\nPredložene izmene zakona predviđaju da građani sa lokalnim samoupravama potpišu ugovor na osnovu kojeg će lokalna samouprava prikupljati za njih potrebna dokumenta za početak legalizacije.\nGrađani neće morati da plaćaju ni inicijalne troškove, koji su iznosili najmanje oko 30.000 dinara.\n- Da bi se ostavarili popusti građani sa lokalnim samoupravama moraju potpisati ugovor o legalizaciji ili ugovor o nabavljanju dokumentacije do 30. juna 2012. godine. Ukoliko odluče da legalizaciju plate u gotovini, lokalna samouprava im može odobriti dodatan popust - objasnio je Dulić.\nDulić je kazao da bi izmene Zakona trebalo da budu usvojene u Skupštini Srbije u februaru i da će se popusti primenjivati za oko 780.000 bespravno izgrađenih objekata za koje su zahtevi za legalizaciju podneti do marta 2010. godine.\nMinistar je objasnio da postupkom legalizacije neće biti obuhvaćeni oni objekti za koje u tom roku nije podnet zahtev za legalizaciju kao i da građanima koji su ranijih godina platili legalizaciju novac neće biti vraćen.\nOn je kazao i da je od marta do kraja prošle godine mali broj građana koji su podneli zahtev platio legalizaciju, ali da se uglavnom radilo o poslovnim objektima koji nisu tretirani predloženim izmenama zakona.\nPrema njegovim rečima, država je istrajna da se završi proces legalizacije, a pupusti su maksimalni.\n- Niko u Srbiji ne može reći da nema novca da plati legalizaciju zato što je mesečna rata manja od cene jednog boksa cigareta ili plaćanja kablovske televizije - rekao je Dulić.\nDulić je kazao i da se država odlučila na velike popuste kako bi konačno rešila urbanistički haos i zato što dosadašnja zakonska rešenja nisu dala rezultate.\nOn je kazao da je država odgovorna jer nije sprečila nelegalnu gradnju i zasto što nije na vreme donosila urbanističku dokumentaciju ali i građani koji su gradili nelegalno.


Pre svega, bilo je važno izabrati novi Nadzorni odbor, kako bi Sokoj mogao nesmetano da funkcioniše, a imajući u vidu da je na prethodnoj sednici Skupštine Nadzorni odbor u prethodnom mandatu razrešen dužnosti. Od sedam kandidata, čije je kandidature proglasila Izborna komisija, u Nadzorni odbor Sokoja izabrani su: Ana Lavrnić (Stanić), Miloš Zatkalik, Dragoljub ilić Ilke, Branko Isaković i Željko Vasić.\nZa Upravni odbor su birana tri člana, kako bi se ovaj organ popunio, posle prethodnih ostavki nekoliko članova, tako da su za nove članove Upravnog odbora izabrani: Divna Ljubojević, Tatjana Milošević Mijanović i Bora Dugić.\nSavet autora je u prethodnom periodu takođe ostao bez jednog člana, koji je podneo ostavku, pa su se za ovo stalno stručno radno telo Skupštine kandidovala dva kandidata, a većinu glasova Skupštine dobio je Slavko Mitrović Cale.\nU kratkom roku, novi Nadzorni odbor Sokoja će se konstituisati, u smislu da iz svojih redova izabere predsednika i potpredsednika Nadzornog odbora, te otpočeti sa svojim radom.\nTakođe, i ostali organi Sokoja nastavljaju punom parom sa svojim radom, osveženi i popunjeni novim članovima, s obzirom da su pred Sokojem mnogi izazovi i važne odluke, među kojima je i promena Statuta Sokoja. Na tome već intenzivno radi formirana Statutarna komisija uz pomoć Stručne službe, a uskoro će biti održani i Plenumi članstva, koji će u periodu mart, april i maj dati mogućnost širem članstvu da se uključi u izradu ovog važnog akta za Sokoj. Rad na ovom projektu će se okončati na redovnoj sednici Skupštine Sokoja, koja se planira za kraj maja ove godine, usvajanjem novog Satuta.


Kupač poginuo kod Rovinja\nIzvor: Radio Televizija Vojvodine, 10.Avg.2020, 22:35\nU nesreći ispred plaže Škaraba kod Rovinja danas nešto pre 16 časova smrtno je stradao kupač, javlja Glas Istre.\nPrema zasad dostupnim informacijama, na njega je naleteo gliser.\nKako je saopšteno, gliserom je upravljao 60-godišnji nemački državljanin, a stradali dvadesetšestogodišnji mladić takođe je Nemac.\nU izvlačenju teško povređenog kupača učestvovali su rovinjski vatrogasci, ali je on, kako je potvrđeno u istarskoj policijskoj upravi, >> Pročitaj celu vest na sajtu Radio Televizija Vojvodine << nešto kasnije u bolnici preminuo od zadobijenih povreda.\nPolicija je prvu dojavu o nesreći dobila u 15.50 sati. Kako se navodi u saopštenju, policija i lučka kapetanija utvrđuju okolnosti nesreće, a u toku je policijski uviđaj.\nRovinj -- U nesreći ispred plaže Škaraba kod Rovinja danas nešto pre 16 časova smrtno je stradao kupač, javlja Glas Istre...Prema zasad dostupnim informacijama, na njega je naleteo gliser...Kako je saopšteno, gliserom je upravljao 60-godišnji nemački državljanin, a stradali dvadesetšestogodišnji...


Tužilaštvo Rusije: Nismo učestvovali u pripremi sastanka – Krstarica\nM. K. 15. jula 2017. 07:19\nInformacija stranih medija o mogućem učešću ruskog tužilaštva u pripremi sastanka sina američkog predsednika Donalda Trampa i ruske pravnice Natalije Veselnjicke je lažna, izjavio je za RT načelnik Glavne uprave za međunarodno-pravnu saradnju Državnog tužioca Rusije Denis Grunis.\n„Ne bih želeo da komentarišem lažne informacije. Treba da razumete da Tužilaštvo ne razmenjuje informacije sa fizičkim licima u SAD“, rekao je on.\n„Takvi kontakti su mogući samo u okviru međunarodnih sporazuma i na osnovu zvaničnog zahteva nadležnih organa. Upravo tako smo i odgovorili vašim stranim kolegama, a nama se sa sličnim pitanjima obratilo desetak vodećih zapadnih medija. Ono što je neobično je da nijedan naš komentar zapadni mediji nisu objavili“, naglasio je Grunis, prenosi Sputnjik.\nList „Njujork tajms“ je ranije preneo da se ruska pravnica Natalija Veseljnicka, koja navodno ima „veze u Kremlju“, 2016. sastala sa najstarijim sinom američkog predsednika Donaldom Trapom Mlađim zbog tvrdnji da ima kompromitujuće informacije o Hilari Klinton.\nSvi bi da voze Putinovu limuzinu: Najskuplji ruski automobil rasprodat…\nRuski lovac ispratio američki avion iznad Crnog mora (video)\nVeseljnicka je izjavila da nikada nije radila za rusku vladu. Ona je takođe demantovala informaciju da je imala neke kompromitujuće informacije o Klintonovoj.\nU ponedeljak je portparol Kremlja Dmitrij Peskov izjavio da Kremlj ne zna za advokata iz Rusije koja je navodno namamila najstarijeg sina američkog predsednika na sastanak, obećavši mu kompromitujući materijal o Klintonovoj.


Dodik: Vrijeme da se u BiH ukine protektorat\nNaš cilj je ujedinjenje, ali isključivo na miran način i dogovorom. Jer, bez mira, ništa nema smisla, rekao je Milorad Dodik, predsjednik Republike Srpske, u intervjuu za beogradsku Politiku.\nKaže da je njegova želja da to bude konsenzus sveukupne srpske državne i političke elite. Što se tiče BiH, za Dodika je najvažnije pitanje ukidanje protektorata. U Sarajevu će se zalagati da se ingerencije Savjeta ministara svedu na to da bude pomoćni organ Predsjedništva, jer tako stoji i u Dejtonu, kaže Dodik.\n"Sve što budem radio biće rukovođeno interesima Republike Srpske i srpskog naroda. Odlazak u Sarajevo ne znači nikakvu promjenu moje politike. Ona je sadržana u Ustavu BiH gdje sve jasno piše. Ništa ne može da se odluči na nivou BiH, ako to ne uključuje entitete", poručuje Dodik.\nTakođe, kaže Dodik, treba afirmisati princip prava naroda na samoopredjeljenje, jer granice nisu Bogom date. Napominje da i to pitanje treba rješavati samo uz dogovor između naroda, i da će se odnos snaga mijenjati u narednom periodu.\n"Na ovom principu BiH ne može opstati. To nije stvar mog hira ili inata, već predvidiv istorijski proces", kaže Dodik.\nDodik dodaje da vlasti Republike Srpske ne mogu da utiču na poruke stranih državnika BiH, poput posljednjih poruka turskog predsjednika Redžepa Taijpa Erdogana, jer se radi o velikoj zemlji koja je značajan faktor. Isto tako, napominje da je nemoguće zaustavi saradnju Srpske i Rusije, pogotovo što nijedan zahtjev iz Moskve nije bio usmjeren na destabilizaciju ili otežavanje situacije na ovim prostorima.


Čanak: Parlament da konstatuje prestanak mandata Šešelju - Izazov\nČanak: Parlament da konstatuje prestanak mandata Šešelju\nNovi magazin 14. aprila 2018. 10:36\nPredsednik Lige socijaldemokrata Vojvodine Nenad Čanak izjavio je danas da očekuje da Skupština Srbije poštuje zakon i što hitnije konstatuje prestanak mandata narodnom poslaniku i lideru Srpske radikalne stranke Vojislavu Šešelju, nakon što je osuđen za ratne zločine.\nČanak je u saopštenju podsetio da u članu 88. stav 1. tačka 3, Zakona o izboru narodnih poslanika, kao jedan od razloga za prestanak mandata pre isteka vremena na koje je poslanik izabran, navodi se pravosnažna sudska odluka kojom je poslanik osuđen na kaznu zatvora bezuslovno u trajanju od najmanje šest meseci.\n„Budući da je Žalbeno veće Mehanizma za međunarodne krivične sudove osudilo Šešelja na kaznu zatvora od 10 godina, smatramo da je taj slučaj nastupio i da mandat treba prepustiti sledećem poslaniku na listi SRS“, naveo je Čanak.\nDodao je da je juče podneo dopis predsedniku Odbora za administrativno-budžetska i mandatno- imunitetska pitanja za sazivanje hitne sednice kako bi Skupštini Srbije bilo predloženo da konstatuje prestanak mandata Šešelju.\n„Pored zakonske obaveze, uveren sam da je parlament svestan da to treba da sprovede i zbog moralne obaveze prema žrtvama Šešeljeve politike“, poručio je Čanak.\nPrema njegovim rečima, nedopustivo je i loše po ugled parlamenta da u poslaničkoj klupi sedi čovek osuđen za ratni zločin, odnosno progon i podsticanje na progon Hrvata u Hrtkovcima u Vojvodini 1992. godine.\n„A pogotovo je nedopustivo i šalje lošu poruku da takav čovek bude član Odbora za kontrolu službi bezbednosti Narodne skupštine Republike Srbije“, rekao je Nenad Čanak, koji je republički poslanik i predsednik Odbora za evropske integracije Skupštine Srbije.\nPoslednja enklava džihadista u Siriji – evakuacija civila pred konačni napad


Evropska služba za suzbijanje prevara (OLAF) sumnja da su Grčka i Mađarska u središtu višemilionske prevare, koja se odnosi na uvoz kineske odeće i obuće, potcenjene vrednosti, posredstvom infrastrukture novog kineskog "Puta svile".\nPrevara velikih razmera, u vidu potcenjivanja vrednosti uvezene robe radi plaćanja nižih carina i poreza na promet, najpre je otkrivena u Britaniji, zbog čega je Evropska komisija zatražila od Londona ove godine da uplati 2,7 milijardi evra u budžet EU na ime izgubljenih prihoda od nenaplaćenih carina, prenosi agencija Rojters.\nPrema carinskim podacima mađarskih i grčkih vlasti, u protekle dve godine je u tim zemljama registrovan skok uvoza potcenjene vrednosti odeće i obuće iz Kine, što se poklapa sa trendom pada takvog uvoza u Britaniju, kažu zvaničnici OLAF-a za Rojters.\nCarinske dažbine u EU su direktan prihod za budžet Unije, a prikupljaju ih nacionalne vlasti pre slanja u Brisel, navodi britanska agencija.\nKina želi da, kako ocenjuje Rojters, pretvori grčku luku u svoju "kapiju za ulazak u Evropu", u sklopu 126 milijardi dolara vredne inicijative "Pojas i put", kojom se predviđa izgradnja novog "Puta svile" koji bi Kinu kopnenim i pomorskim putevima povezao sa njenim trgovinskim partnerima.


Vučić: Turski tok će se isplatiti za 10 do 12 godina | EurActiv Serbia\nPredsednik Srbije Aleksandar Vučić izjavio je 8. januara da će Srbija tranzitom gasa kroz Turski tok za 10 do 12 godina vratiti sav novac koji je u njega uložila. Vučić je nakon otvaranja gasovoda Turski tok u Istanbulu kazao da će realizacija tog projekta obezbediti napredak industrije, privrede, kao i jeftinije gorivo i energetsku bezbednost.\nNaveo je da će Turski tok u Srbiji imati kapacitet 13 milijardi kubnih metara i dodao je da će se iz Srbije, pored Mađarske, račvati i ka Bosni i Hercegovini i drugim zemljama Balkana.\nVučić je ranije izjavio da očekuje da će se Srbija spojiti na Turski tok u maju ili septembru 2020. godine.\nDeonica gasovoda Turski tok kojim gas ide od ruske Anape do turskog mesta Kijikej cevima ispod Crnog mora otvorena je 8. januara.\nSvečanosti u Istanbulu povodom otvaranja gasovoda prisustvovali su predsednici Rusije, Turske, Bugarske i Srbije, Vladimir Putin, Redžep Tajip Erdogan, Bojko Borisov i Aleksandar Vučić.\nTurski tok se gradi sa dva cevovoda, ukupnog kapaciteta 31,5 milijardi kubnih metara gasa godišnje.\nOčekuje se da će prve količine gasa iz Turskog toka poteći kroz magistralni gasovod u Srbiji u drugoj polovini godine, verovatno u oktobru, kada počinje sledeća gasna sezona.\nU Srbiji su položene sve cevi za taj gasovod u dužini od 403 kilometra. Još treba da se izgrade merne stanice i velika kompresorska stanica u okolini Žabara.\nDeonicu gasovoda Turski tok u Srbiji gradi mešovito rusko-srpsko preduzeće Gastrans u kome većinski udeo od 51% ima ruski Gasprom a 49% JP Srbijagas.\nErdogan je otvaranje deonice Turskog toka nazvao istorijskim događajem za tursko-ruske odnose i regionalnu energetsku kartu, preneo je Frans pres.\nOn je rekao da je "istorijski" projekat primer "pobedničke saradnje" Turske i Rusije i osnova za buduće projekte.\nPutin je pohvalio Turski tok kao simbol plodonosne saradnje Rusije i Turske i "jedinstven, do sada neviđen sistem za transport gasa" od kojeg će koristi imati cela Evropa, navodi Asošiejted pres.\n"Partnerstvo Rusije i Turske jača u svim oblastima uprkos naporima onih koji se tome protive", rekao je Putin.\nOtvaranje gasovoda dolazi u trenutku rasta tenzija između SAD i Irana i napetosti u Libiji i Siriji, gde Ankara i Moskva imaju različite interese, ali je turski predsednik naveo da su interesi u prvom planu.\n"S Rusijom nismo dozvolili da naše nedavne razlike u mišljenju imaju prednost nad našim zajedničkim interesima", rekao je Erdogan.\nOn je obećao da će se Turska diplomatski angažovati na smirivanju tenzija između Vašingtona i Teherana.\n"Niko nema pravo da baci region, naročito Irak, u novu vatru zbog svoje lične koristi. Imaćemo konstantan dijalog i konsultacije s Rusijom i mojim dragim prijeteljem Putinom. Ako bog da, verujem da ćemo uz pomoć naših ruskih prijatelja prevazići ovu fazu nevolja", naveo je Erdogan.\nPutin je kazao da "nažalost, situacija u regionu (Bliskog istoka) ima tendenciju da eskalira", ali da Turska i Rusija "pokazuju drugačije primere, primere saradnje za dobrobit dve države i cele Evrope". Iran je izveo raketni napad na dve baze u Iraku u kojima su bili američki vojnici, u znak odmazde za ubistvo iranskog generala Kasema Solejmanija u petak, po naređenju predsednika SAD Donalda Trampa.\nRuski ministar energetike Aleksander Novak rekao je da je Turski tok "pionirski i jedinstven projekat" koji će obezbediti ne samo energtsko tržište Turske, već i južne i jugoistočne Evrope, prenela je Anadolija.\n"Takođe će približiti zemlje koje učestvuju u projektu", kazao je Novak.\nTurski ministar energetike i prirodnih resursa Fatih Donmez ocenio je da je projekat "vizionarski" i "novi simbol saradnje Turske i Rusije".\nDonmez je naveo da je gasovod "pobednički projekat" za Rusiju, Tursku i milione ljudi u Evropi koji će obezbediti stabilnost u regionu i održivost tržišta energenata.\n"U oblasti Anadolije vekovima su bile mnoge značajne trgovačke rute. U 21. veku Anadolija će energijom povezivati istok i zapad", kazao je Donmez.


Osuda napada na aktiviste Inicijative mladih - Udruženja građana - Peščanik\nOsuda napada na aktiviste Inicijative mladih\nNa tribini Srpske napredne stranke u Beškoj kod Inđije 17. januara 2017, pristalice ove stranke fizički su napali aktiviste Inicijative mladih za ljudska prava u Srbiji i nekoliko njih povredili. Do napada je došlo kada su aktivisti Inicijative mladih, u znak protesta zbog gostovanja haškog osuđenika Veselina Šljivančanina na tribini vladajuće partije, razvijanjem transparenta sa natpisom „Ratni zločinci da zaćute da bi se progovorilo o žrtvama“ prekinuli njegov govor. Grupa pristalica SNS-a, među kojima i predstavnici lokalne opštinske vlasti u Inđiji, nasrnula je na aktiviste Inicijative mladih, pocepala transparent, nasilno ih izbacila iz sale, pri čemu je nekoliko aktivista oboreno na pod i šutirano. Dvoje aktivista je teže povređeno, dok su ostali zadobili povrede glave, a načinjena je i materijalna šteta na njihovim kolima. Aktivisti su uglavnom studenti i studentkinje.\nPosle napada, SNS je nenasilni protest Inicijative mladih proglasio „fašističkim“ a aktiviste nazvao „huliganima“. Osim što sadrži uvredljive kvalifikacije, ovakav stav jasno oslikava licemerje predstavnika vlasti koji su nedavno pozdravili sličnu akciju Inicijative mladih za ljudska prava u Hrvatskoj, u kojoj su oni prelepili tablu sa natpisom „Za dom spremni“ na zgradi vrtića u Jasenovcu.\nOrganizacije potpisnice ovog pisma oštro osuđuju brutalni napad na aktiviste Inicijative mladih, retoriku vladajuće partije koja, umesto nasilnike, za nasilje okrivljuje žrtve, kao i politiku koja istrajno ohrabruje lov na predstavnike nevladinih organizacija koje se zalažu za uspostavljanje vladavine prava, demokratizaciju Srbije i suočavanje s prošlošću.\nNapad na aktiviste Inicijative mladih posledica je zvanične politike negiranja učešća Srbije u ratovima 1990-ih i odbacivanja odgovornosti za zločine koji su tokom tih ratova počinjeni širom bivše Jugoslavije. Napad je usledio nakon što se SNS oglušio o zahtev nevladinih organizacija da otkaže gostoprimstvo haškom osuđeniku i odrekne se ratne propagande tokom predizborne kampanje, nakon što je predsednik Republike Srbije javno agitovao za novi oružani sukob sa Kosovom i nakon niza javnih prokazivanja boraca za ljudska prava. Svi ovi događaji iznikli su iz višegodišnje i kontinuirane političke podrške osuđenim ratnim zločincima i ljudima za koje postoje kredibilni nalazi da su umešane u ili odgovorne za neke od najsurovijih zločina počinjenih tokom ratova u Hrvatskoj, BiH i na Kosovu. Ova podrška je intenzivirana nakon što su vlast preuzeli predstavnici onih stranaka koje su aktivno učestvovale u uvođenju Srbije u ratove sa susednim državama, tokom kojih su njene jedinice počinile brojne i masovne zločine.\nOsim neskrivene političke podrške osuđenicima za najteža krivična dela, posebno zabrinjavaju procene da učešće ratnih zločinaca u izbornoj kampanji donosi veći broj glasova. To je pokazatelj stanja u društvu koje ni posle više od 20 godina od oružanih sukoba i uprkos nizu pravnosnažnih presuda najvišem političkom, vojnom i policijskom rukovodstvu Srbije, kao i obilju dokumentacije o počinjenim ratnim zločinima i odgovornim jedinicama – nije smoglo snage da prihvati i suoči se sa činjenicama onako kako se to očekuje od društva koje teži zajednici demokratskih evropskih država.\nOrganizacije koje su potpisnice ovog pisma pružaju punu podršku aktivistima Inicijative mladih i njihovim višegodišnjim naporima da građanima Srbije – naročito mladima – osvetle činjenice o političkoj i moralnoj odgovornosti za stradanje žrtava i razaranje njihovih zajednica. Kako bi dokazali posvećenost interesima Srbije i njenih građana, a ne partikularnim interesima pojedinaca i političkih partija, nadležni organi Srbije treba da efikasno i brzo procesuiraju sve vinovnike incidenta, javno i nedvosmisleno ga osude i upute podršku naporima aktivista i organizacija za ljudska prava koje se svakodnevno suočavaju sa otporima, koji često prerastaju u otvoreno nasilje, slično sinoćnjem napadu u Beški. Izostanak bilo koje od zahtevanih mera nedvosmisleno će pokazati da politika Srbije inklinira povratku u onu društveno-političku atmosferu u kojoj su otvoreni fizički napadi na aktiviste civilnog društva i svaki kritički govor, patriotski i prihvatljiv čin.


view id 1\nPractic Shop d.o.o ceni Vašu privatnost, zato o Vašim podacima izuzetno pažljivo brine i maksimalno poštuje načelo zaštite privatnosti. Nikada i ni na koji način nećemo zloupotrebiti vaše privatne informacije.Zaštita privatnosti ličnih podataka korisnika našeg sajta je od najvećeg značaja za nas. Sve aktivnosti na internetu koje su povezane sa Practic Shop doo usklađene sa zakonima naše zemlje i Evropske unije. Practic Shop doo će vaše lične podatke koristiti isključivo u svrhe tehničke administracije, kako bi vam omogučio pristup posebnim informacijama i uslugama, kao i za komunikaciju sa vama.\nZaposleni u Practic Shop doo su obavezni da poštuju poverljivost vaših podataka. Automatski zabeležene informacije i "Cookies", koje se ne smatraju ličnim informacijama (broj poseta sajtu, prosečno vreme na sajtu, stranice koje otvarate i sl.) koriste se isključivo za održavanje i poboljšanje funkcionalnosti našeg sajta i ni na koji način ne razmatraju vaše lične podatke. Sve posredovane informacije su sigurne, i ni pod kojim uslovima neće biti ustupljene trećem licu, što Vam osigurava potpuno sigurno i bezbedno poslovanje i saradnju sa Practic Shop.\nPrikupljaju se samo neophodni, osnovni podaci o kupcima/korisnicima i podaci neophodni za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge. Kupcima se daje mogućnost izbora, uključujući mogućnost odluke, da li žele ili ne da se izbrišu sa mailing lista koje se koriste za marketinške kampanje. Vaše pravo na informacije koje se tiču politike zaštite vaše privatnosti ili toga kako se postupa sa vašim privatnim podacima možete ostvariti upučivanjem zahteva na adresu info@practicshop.rs i u najkraćem roku ćemo Vas obavestiti koji od vaših ličnih podataka su prikupljeni tokom posete Practic Shop portalu.\nSvi podaci vezani za Vašu kupovinu su potpuno bezbedni. Prilikom unošenja podataka pri poručivanju, poverljive informacija se prenose putem javne mreže u zaštićenoj (kriptovanoj) formi upotrebom SSL protokola i PKI sistema, kao trenutno najsavremenije tehnologije.


Ideja da se ovakvo straživanje sprovede možda deluje pomalo neobično, ali rezultati studije samo su deo većeg broja ispitivanja koja su pokazala da neke životinje umeju da razlikuju kompozitore i muzičke žanrove, a često i više uživaju u ostvarenjima nekih od njih.\nTokom ekperimenata, naučnici su puštali različite kompozicije Baha i Stravinskog. Najpre je grupa zlatnih ribica grickala lopticu napunjenu hranom dok je imala priliku da sluša Baha. Na taj način, ribice su povezale muziku i nagradu za njeno slušanje.\nS druge strane, kada je puštena kompozicija Stravinskog, koju ove životinje nikad ranije nisu čule, ribice nisu pošle prema hrani, što ukazuje na to da one umeju da naprave razliku između ovih umetnika, kako je istakao autor studije Kazutaka Šinozuka s Kejo Univerziteta.\nPogledajte i: U društvu najveće ribe na svetu


Vesić: Očekujem izvinjenje Dragana Đilasa | Srbija izbori 2018\n» Vesić: Očekujem izvinjenje Dragana Đilasa\nVesić: Očekujem izvinjenje Dragana Đilasa\nBeograd -- Gradski menadžer Goran Vesić izjavio je da očekuje da se Dragan Đilas izvini Skupštini grada i odbornicima.\nKako je dodao, očekuje i da scena, kakvu je napravio na konstitutivnoj sednici Skupštine grada Beograda, ubuduće ne karakteriše rad gradske skupštine.\nOn je za RTS ocenio da konstitutivna sednica, održana u sredu, nije prošla bez incidenata jer je deo opozicije, predvođen Draganom Đilasom, "pokušao da prekroji izbornu volju građana i da spreči konstituisanje gradske skupštine".\n"Bili smo svedoci nasilnog ponašanja i napada Dragana Đilasa na odbornika Aleksandra Mirkovića, što je nezabeleženo do sada u Skupštini grada i to samo zato što sam postavio pitanja odakle mu nekretnine vredne trideset miliona evra, zašto je oduzeo Pionirski grad da bi napravio Kuću Velikog brata i zašto je on bogatiji kada je grad ostavio siromašniji za dug od 1,2 milijarde evra", rekao je Vesić.\nPrema njegovim rečima, umesto odgovora na pitanja, usledio je fizički napad na odbornika.\n"Očekujemo da se izvini Skupštini grada i odbornicima. Skupština grada Beograda treba da bude mesto donošenja važnih odluka i da bude efikasna jer je to u interesu Beograđana", rekao je Vesić i dodao da fizičko nasilje nije prihvatljivo, bez obzira na različite stavove.\nOn je rekao i da je juče učinjen prvi korak u formiranju nove vlasti u Beogradu, kao i da je počeo da teče rok za izbor gradonačelnika, koji ističe 8. juna.\nGradski menadžer je podsetio da novu gradsku vlast čekaju veliki projekti, među kojima su metro, obilaznica oko Beograda, Unutrašnji magistralni poluprsten, novi savski most, most na Adi Huji, tunel za spajanje Karađorđeve i Destota Stefana, Topčiderski tunel, završetak kanalizacije.


Agencija za investicije prezentovala investicione potencijale i programe Crne Gore Ambasadi Ujedinjenih Arapskih Emirata – MIA – Montenegrin Investments Agency\nHomeNovostiAgencija za investicije prezentovala...\nJune 11, 2021 by Vladan Kovačević 0 Comments\nDirektor Agencije za investicije Crne Gore Dejan Medojević sastao se danas sa Ambasadorkom Ujedinjenih Arapskih Emirata Nabilom Abdelaziz Naser Said Alšamsi na sastanku koji je održan u prostorijama Agencije za investicije Crne Gore. Na sastanku je ocijenjeno da Crna Gora i Ujedinjeni Arapski Emirati imaju tradicionalno odlične bilateralne odnose, koji generišu sve sadržajniju saradnju zajedno sa ekonomskim odnosima koji su u kontinuiranom usponu.\nDirektor Agencije za investicije predstavio je poslove Agencije i istakao da je prema svojim nadležnostima Agencija katalizator novih poslovnih prilika i prva tačka susretanja za strane investitore u Crnoj Gori. Direktor Agencije za investicije prezentovao je i ključne prednosti investicionog ambijenta u Crnoj Gori, zajedno sa programom ekonomskog državljanstva koji sprovodi Agencija, kao i razloge zbog koji se Crna Gora opredjelila da model JPP (Javno-Privatno Partnerstvo) koristi sve intezivnije.\nAmbasadorka Ujedinjenih Arapskih Emirata naglasila je da su odnosi sa Crnom Gorom zasnovani na principu otvorenosti i kontinuirane saradnje, ali da i pored dosadašnjih ulaganja postoji značajan prostor za unapređenje saradnje, kao i za jačanje robne razmjene. Ambasadorka Ujedinjenih Arapskih Emirata je posebno istakla interesovanje investitora Ujedinjenih Arapskih Emirata za sektor poljoprivrede, sa fokusom na proizvodnju i preradu hrane, u sjevernom dijelu Crne Gore. Dalje, postoji interesovanje i potencijali za saradnju u oblastima infrastrukture i usluga.\nAgencija za investicije Crne Gore obavezala se da u koordinaciji sa lokalnim institucijama pribavi sve neophodne podatke za sektor poljoprivrede kako bi na što bolji način bile prezentovane sve mogućnosti investiranja potencijalnim investitorima. Agencija je naglasila otvorenost za sve inicijative investitora iz UAE i dostupnost za pripremu svih relevantnih informacija o projektima za koje mogu biti zainteresovani.\nPredstavnici Agencije za investicije Crne Gore na kraju sastanka održali su prezentaciju o investicionim potencijalima i programima koji Crnu Goru karakterišu kao atraktivnu investicionu destinaciju.\nRadni sastanci sa predstavnicima opština Herceg Novi, Kotor i Tivat o primjeni Zakona o javno-privatnom partnerstvu\nRadni sastanci sa predsjednicima i saradnicima opština Šavnik i Žabljak


Izraelski zvaničnici: Rusija zna gdje se nalazi Zelenski\nIzraelska televizija Channel 12, pozivajući se na neimenovane izraelske zvaničnike, javila je da su Rusi obavijestili nekoliko zemalja da ne žele da naude ukrajinskom lideru, već da radije ostane živ i da ga uhapse\nRusija je obavijestila Izrael da zna gdje se nalazi ukrajinski predsjednik Volodimir Zelenski, javili su izraelski mediji u ponedjeljak, prenosi Anadolu Agency (AA).\nIzraelska televizija Channel 12, pozivajući se na neimenovane izraelske zvaničnike, javila je da su Rusi obavijestili nekoliko zemalja da ne žele da naude ukrajinskom lideru, već da radije ostane živ i da ga uhapse.\nUkrajinski zvaničnici nisu komentarisali te medijske navode.\nIzraelski premijer Naftali Bennett u nedjelju se sastao s ruskim predsjednikom Vladimirom Putinom u Moskvi i njemačkim kancelarom Olafom Scholzom u Berlinu u nastojanju da posreduje u prekidu vatre u Ukrajini.\nBrojne zemlje, uključujući Tursku, također su ponudile da posreduju između Rusije i Ukrajine kako bi se okončao ruski rat protiv Ukrajine, a turski predsjednik Recep Tayyip Erdogan u nedjelju je telefonom razgovarao s Putinom.\nNajmanje 364 civila su ubijena, a 759 ranjeno u Ukrajini otkako je Rusija pokrenula rat protiv te istočnoevropske države 24. februara, podaci su Ujedinjenih nacija (UN).\nAgencija Ujedinjenih nacija za izbjeglice (UNHCR) saopštila je da je iz Ukrajine u susjedne zemlje prešlo više od 1,5 miliona izbjeglica navodeći da je u pitanju najbrže rastuća izbjeglička kriza u Evropi od Drugog svjetskog rata.\nUNHCR je upozorio da bi, ako situacija u Ukrajini dalje eskalira, do četiri miliona civila moglo pobjeći iz te zemlje.


BRČKO, Vlada distrikta Brčko danas je dala saglasnost na Nacrt odluke o izmjeni i dopuni Odluke o osnivanju Fonda zdravstvenog osiguranja Brčko distrikta kojom je direktoru Fonda omogućeno da samostalno potpisuje račune do 50.000 KM, s obzirom na to da je Upravnom odboru ove javne ustanove istekao mandat.\n“Za sve isplate veće od tog iznosa, direktor do izbora novog upravnog odbora mora imati saglasnost Vlade distrikta, s obzirom na to da i direktoru mandat ističe 6. jula”, pojasnila je šef Odjeljenja za zdravstvo u Vladi distrikta Anđa Nikolić na konferenciji za novinare nakon sjednice Vlade.\nPrema njenim riječima, ovom odlukom izbjegnuta je mogućnost da cijeli zdravstveni sistem dođe u kolaps, odnosno da oko 700 zdravstvenih radnika ostane bez plate, jer sredstva koje budžet dostavlja Javnoj zdravstvenoj ustanovi ne smiju biti korištena za plate.\n“Za plate idu sredstva koja su oni zaradili od pružanja usluga i sredstva koja dobiju od Fonda zdravstvenog osiguranja”, naglasila je Nikolićeva. Srna\nTagovi: Anđa Nikolićfond zdravstvenog osiguranjaVlada distrikta Brčko


Fabrici: Sloboda medija je osnov demokratije i pluralizma\n► Fabrici: Sloboda medija je osnov demokratije i pluralizma\nSloboda izražavanja je osnov demokratije i pluralizama, kao što je uloga javnih servisa u uslovima kada se medijski pejzaž brzo menja od ključnog značaja, rekao je danas šef Delegacije EU u Srbiji Sem Fabrici na otvaranju radionice o istraživačkom novinarstvu za novinare javnih servisa regiona u Radio televiziji Srbije.\nEU će uložiti 1,5 miliona evra u dvogodišnji projekat čiji je cilj da doprinese reformama i profesionalnom razvoju medijskih javnih servisa na Zapadnom Balkanu kako bi se podstakla produkcija pluralističkog, nezavisnog i verodostojnog programskog sadržaja.\nŠef Delegacije EU u Srbiji je podsetio da EU od 2000. sarađuje sa RTS i RTV koji su od tada od Brisela dobili 5,4 miliona evra za brojne projekte. ;\n"Novinari će zahvaljujući ovom projektu biti spremniji da prave kvalitetniji sadržaj i na najbolji način služe javnosti", kazao je Fabrici.\nAna Petruševa iz Balkanske istraživačke mreže BIRN rekla je da je sve manje medija koji brinu o javnom interesu a sve više onih koji upadaju u zamku tabloidizacije istakavši da će radionice koje danas počinju omogućiti novinarima da steknu nove veštine kako bi unapredili rad.\nIstovremeno je glavni trener na projektu Nils Hanson sa Švedske televizije SVT rekao je da je istraživačko novinarstvo danas globalno i da je postalo komercijalno u pozitivnom smislu reči jer gledaoci žele da čuju eksluzivne priče i da plate za njih.\nI Srbiji i EU predstoji puno posla ;da bi se kredibilna politika proširenja nastavila, ocenjeno je danas na sedmoj plenarnoj sednici Nacionalnog konventa o Evropskoj uniji (EU) na kojoj je...


Nagli rast novozaraženih od koronavirusa u Britaniji, dijelom podstaknut novom omicron varijantom, zabrinuo je mnoge u Evropi i izazvao nova strahovanja da bi oštrije restrikcije mogle da ponovo poremete praznične planove ove godine.\nO omicronu se i dalje ne zna mnogo, ali zvaničnici upozoravaju da se brže širi od delte, zbog čega su bolnice - od Holandije do Sjedinjenih Država - već opterećene.\nNakon što je u Britaniji u srijedu registrovan najveći broj novih slučajeva Covida 19 od početka pandemije, Francuska je u četvrtak objavila da će od subote pooštriti uslove za dolazak putnika iz te zemlje. Pariz je odlučio da ograniči razloge za putovanje i uvede 48-časovnu izolaciju po dolasku.\nU Engleskoj, glavni zdravstveni zvaničnik pozvao je građane da ograniče broj ljudi koje će posjetiti tokom praznika, mada se i dalje raspravlja o tome šta bi sve trebalo otkazivati. U Sjedinjenim Državama, Bijela kuća ističe da nema potrebe da se uvodi novi karantini, uprkos širenju omicrona.\nNa globalnom nivou, nova varijanta potvrđena je u više od 75 zemalja. U Britaniji, broj slučajeva omicrona udvostručuje se svaka dva do tri dana, zbog čega se očekuje da će uskoro zamijeniti deltu kao dominantan soj. Zvaničnici Evropske unije ističu da će omicron biti dominantna varijanta u članicama EU do sredine januara.\nOmicron, prema ranim podacima, možda izaziva blaže oblike bolesti, ali smanjuje efikasnost vakcine zbog čega se smatra da je ključno primiti 'booster' doze. Eksperti upozoravaju da je prerano donositi zaključke o blagim simptomima omicrona, s obzirom na to da podaci o hospitalizacijama zaostaju za informacijama o zaraženima, dok postoji veliki broj faktora koji doprinose tome koliko će neko biti bolestan.\nČak i ako se dokaže da omicron izaziva blaže simptome od delte, mogao bi da utiče na djelotvornost pojedinih tretmana koji spašavaju živote, te dovede u opasnost osobe sa oslabljenim imunim sistemom ili starije. I ako je zarazniji, veći broj inficiranih ljudi povećava rizik i od većeg broja težih oblika bolesti.\nDok eksperti i dalje prikupljaju podatke o omicronu, pojedine vlade brzo donose nove mjere, dok neke pokušavaju da umanje strahovanja da će se zemlje, zbog nove varijante, vraćati ranijim restrikcijama.\nBritanski premijer Boris Johnson rekao je u četvrtak da je situacija u Britaniji drugačija u odnosu na prošlu godinu zbog dostupnosti vakcina i većih kapaciteta za testiranje.\nDok je glavni zdravstveni zvaničnik Engleske savjetovao građane da ograniče okupljanja, Johnson je zauzeo blaži stav i poručio da bi ljudi, ako žele da prisustvuju nekom događaju, trebalo da se testiraju i budu oprezni.\n"Međutim, ne govorimo da želimo da otkazujemo stvari, ne zatvaramo se, i najbrži put za povratak u normalu je da se prime 'boosteri'", rekao je Johnson.\nU međuvremenu, Holandija je djelimično zatvorena od novembra da bi suzbila talas podstaknut deltom. Broj zaraženih trenutno pada, ali je vlada zatvorila osnovne škole nedjelju ranije zato što se strahuje da bi omicron mogao da izazove novi rast zaraženih.\nLideri Evropske unije na samitu u četvrtak pokušavaju da utvrde zajedničke mjere da bi granice bile otvorene uprkos rastu zaraženih širom Evrope. Međutim, uoči samita, pojedine evropske zemlje već su preduzele mjere da suzbiju širenje virusa.\nGrčka i Italija su pooštrile uslove za dolazak putnika, a Portugal je odlučio da produži mjere za oštriju kontrolu granica poslije 9. januara, predviđenog roka za njihovo ukidanje.


Zvezdina želja - Dilan Enis!\nMegin kombo bek je kod Zvezdine uprave i u stručnom štabu viđen za idealno pojačanje u nastavku sezone.\nČetvrtak, 07.12.2017. | 08:15\nZvezdina potraga za pojačanjima, pre svega na mestu plejmejkera mogla bi da se završi u Sremskoj Mitrovici. Prema informacijama MOZZART Sporta, želja uprave crveno-belih je eksplozivni organizator igre Mega Leksa - Dilan Enis.\nMomak koji je krajem jula zadužio Meginu opremu iskočio je u prvi plan dobrim igrama u Jadranskoj ligi, gde je postao lider i najbolji timski strelac.\nCela priča zasad je u razvojnoj fazi i put do realizacije transfera je prilično dugačak. Ali, osnovna ideja postoji - Dilan Enis je u Zvezdinoj upravi i stručnom štabu viđen kao idealno pojačanje za nastavak sezone. S tim da će se ovom slučaju pristupiti oprezno.\nPodsetimo, prvi čovek Crvene zvezde Nebojša Čović u nekoliko navrata priznao je da proces traganja za adekvatnim rešenjima ide u hodu sa takmičarskom godinom i da se neće žuriti sa rešenjima.\nMegin kombo bek prvenstveno u sistemu Dejana Milojevića ima ulogu plejmejkera, s tim da mu fizičko-atletske sposobnosti dozvoljavaju da bez problema igra i na poziciji beka. Na tom mestu je, uostalom i započeo igračku karijeru. Tokom svoje koledž karijere prebacio se iz Vilanove u Oregon zbog želje da svoju građu iskoristi na pravi način i razvija veštinu organizatora igre. Mada nema zvaničnih informacija, prema mišljenju američkih medija Enis je među najstarijim košarkašima u istoriji NCAA lige.\nTo znači da bi Tejlor Ročesti i Nikola Radičević mogli da dobiju ozbiljnu konkurenciju.\nPošto vuče korene sa Jamajke, momak rođen u Torontu nastupao je čak i za nacionalni tim ove ostrvske zemlje, ali je u međuvremenu dobio naknadnu dozvolu da promeni dres i postane kandidat za reprezentaciju Kanade.\nDilan Enis ove sezone ima prosek od blizu 19 poena, po pet skokova i asistencija, ali i dve ukradene i tri izgubljene lopte po meču u Jadranskoj ligi.


Značajan rast industrijske proizvodnje u RS-u - Akta.ba\nU Republici Srpskoj zadržan je nivo zaposlenosti i značajan je rast industrijske proizvodnje.\n02.11.2021. 15:53 / Izvor: Akta.ba\nU Republici Srpskoj zadržan je nivo zaposlenosti i značajan je rast industrijske proizvodnje, a zabilježeno je i povećanje prosječne neto plate uprkos panedmiji virusa korona, istakli su danas u Banjaluci ministar privrede i preduzetništva Vjekoslav Petričević i predsjednik Unije udruženja poslodavaca Saša Trivić.\nPetričević i Trivić razgovarali su o programu ekonomskih reformi Republike Srpske 2022-2024. godina, kao i o pripremi za konferenciju "Izazovi budućnosti poslovanja" koja bi u organizaciji Unije udruženja poslodavaca Republike Srpske trebalo da bude održana 17. novembra, saopšteno je iz Ministarstva privrede i preduzetništva.\nPetričević je naglasio da će ministarstvo koje predvodi biti posvećeno sprovođenju mjera koje će sadržavati program ekonomskih reformi Republike Srpske, kao i da se radi na usvajanju prijedloga mjera socijalnih partnera za izradu ovog strateški izuzetno važnog dokumenta Vlade Reublike Srpske.\nOn je informisao predstavnike Unije o najznačajnijim aktivnostima Ministarstva privrede i preduzetništva, među kojima su realizacija podrške privrednicima iz prerađivačkog sektora za direktna ulaganja u ovoj godini, kao i isplata sredstava podsticaja privrednim subjektima koji su povećali plate radnicima.\nPredstavnici Unije udruženja poslodavaca naveli su preporuke i prijedloge mjera za pripremu konačnog prijedloga programa ekonomskih reformi 2022-2024. godina, navodi se u saopštenju.\nOni smatraju da je neophodno unaprijediti poslovni ambijent, smanjiti neformalne ekonomije, zaštititi domaću proizvodnju, te reformisati obrazovni sistem s ciljem prilagođavanja potrebama tržišta rada.


Tanjug 4. juna 2019. 12:04\nMELBURN – Centralna banka Australije je smanjila danas referentnu kamatnu stopu za četvrtinu procentnog poena na novi rekordni minimum od 1,25 odsto, što je prva promena kamate u gotovo tri godine.\nOva odluka je bila očekivana, budući da je guverner Rezervne banke Australije Filip Lou pre dve sedmice izjavio da će inflacija verovatno ostati ispod targeta banke u rasponu između 2,0 i 3,0 odsto na godišnjem nivou, te da će kamata na prekonoćne pozajmice na međubankarskom tržištu verovatno biti smanjena, prenosi agencija AP.\nInflacija u Australiji trenutno iznosi 1,3 procenta. Niža kamata pogoduje zajmoprimcima i može doprineti stimulisanju rasta poslovnih aktivnosti.\n„Odbor je doneo ovu odluku kako bi podržao povećanje zaposlenosti i pružio jače uverenje da će inflacija biti u skladu sa srednjoročnim ciljem“, navodi se u saopštenju banke, i dodaje da su perspektive globalne ekonomije „umerene“, ali da rastu rizici koji proizilaze iz trgovinskih sporova.\n„Rast međunarodne trgovine i dalje je slab, a povećana neizvesnost utiče na investicione aktivnosti u velikom broju zemalja, piše u saopštenju.\nKamata na prekonoćne pozajmice je poslednji put promenjena u avgustu 2016., kada je smanjena za 0,25 odsto na 1,5 procenata.\nOčekuje se da će novo smanjenje ojačati australijsko tržište stanogradnje, povećati izvoz putem deprecijacije nacionalne valute i stvoriti nova radna mesta.\nStopa nezaposlenosti u Australiji je porasla sa 4,9 odsto na sadašnjih 5,2 procenta.


BELI ISKULIRAO RADULA – www.radiobalkanfox.com\nBELI ISKULIRAO RADULA\nNije zainteresovan za razgovore: Beli Preletačević\n– Evo i javno. Hvala na pozivu stvarno, ali nisam zainteresovan ni za kakve pregovore i razgovore o saradnji. Želim svima sve najbolje pa da se dogovore kako treba – poruka je Belog Preletaćevića povodom današnjeg poziva DJB.\nTRULA KOALICIJA: DJB pozvao Belog, Dveri i NDB na razgovor o saradnji\nDJB je uputio poziv na razgovor o saradnji na gradskim izborima Luki Maksimoviću, koji predstavlja lik Belog Preletačevića. Kako su naveli u Pokretu svesni su toga i da će mnogi pokušati ovo da napadnu i „izvrnu u priču o cenzusu“ dodajući da „znaju da nemaju problem sa cenzusom“.\nPATRIJARH IRINEJ: Nema podela u SPC oko Kosova\nNaslovne strane dnevnih listova: Prelistavanje štampe za 13. januar 2018. godine!


Prijavi se za drugi u nizu online panel u okviru projekta „Igraj se sa tatom“!\nU poređenju s muškarcima, žene obavljaju tri puta više neplaćenih poslova, a od toga je 40% briga o deci. Kroz panel diskusiju, želimo da istražimo načine kako da zajedno preokrenemo igru i doprinesemo podjednakom uključivanju očeva u razvoj i odgajanje dece i brigu o porodici, kako bi porodični odnosi bili skladniji, deca srećnija i uspešnija u razvoju svojih talenata, a žene rasterećenije i spremnije da se više uključe u razvoj društva i ekonomije, rešavanje socijalnih i društvenih izazova, i kreiranje digitalne budućnosti koja se tiče svih nas.\nKada je u pitanju neplaćeni rad, postoje brojni načini na koji kompanije mogu da „uvaže“ ovaj rad, tako što će npr. ponuditi plaćeno odsustvo svojim zaposlenima, fleksibilne radne angažmane (skraćeno radne vreme, kompresovanu radnu nedelju, mogućnost rada od kuće…), subvencije za vrtiće, i sl. S obzirom da živimo u vremenu kada zaposlenima nije važna samo visina plate koju primaju, već su im važne vrednosti koje kompanija u kojoj rade ima, prava je prilika da vidimo kako to kompanije mogu da doprinesu povećanju rodne ravnopravnosti i ravnopravnog roditeljstva. O tome kakve su politike kompanija u Srbiji kada je u pitanju ova tema, kao i kakvi su lični stavovi i iskustva naših panelista, čućete na drugom onlajn panelu u okviru serije razgovora "Igraj se s tatom", koji će se održati u četvrtak 30. jula u 14h. Prijavite se na linku ispod.\nStefan Salom Cofounder and Director of Development, Infostud\nFinance and Revenue Director, Nordeus\nMember of the Board, Asseco SEE\nProject officer, UN Women\nValentina Čolić Mihajlović Head of R&D, AFA\n*Ovaj tekst je nastao u okviru projekta “Rodno odgovorno upravljanje – Preparaspodela neplaćenog rada", koji sprovodi Agencija za rodnu ravnopravnost i osnaživanje žena (UN Women), u saradnji sa Koordinacionim telom za rodnu ravnopravnost, uz podršku Vlade Ujedinjenog Kraljevstva i Britanske ambasade. Stavovi u ovom tekstu pripadaju isključivo autorima i autorkama, i ne predstavljaju nužno stavove UN Women, Ujedinjenog Kraljevstva i Britanske ambasade, Ujedinjenih nacija, ili bilo koje druge organizacije pod okriljem Ujedinjenih nacija.


Prema preliminarnim rezultatima Gradske izborne komisije (GIK) u Valjevu, nakon ponovljenih izbora za predsednika i parlament, za Aleksandra Vučića je glasalo 51,44 odsto, dok je SNS dobio 37,09 odsto birača.\n"U subotu smo imali priliku da na mnogo mesta u gradu, a i u okolini, posmatramo nadljudske napore grupe ponavljača da u zaborav potisnu šamar koji su im Valjevci lupili dve sedmice ranije. Raspustite gradsku skupštinu, tražite da se raspišu izbori za Skupštinu koja će slušati glas Valjeva!”\nNa ponovljenim izborima za narodne poslanike na devet biračkih mesta najviše glasova 58,4 odsto dobili naprednjaci, za socijaliste je glasalo 15,6 odsto, dok su "ujednjeni" osvojili 6,5 odsto. Na biračkom mestu Dublje za samo 13 dana situacija se obrnula.\nU Valjevu 9.214 birača ponovo glasa\nNa 11 biračkih mesta na teritoriji grada Valjeva na kojima se ponavljaju izbori upisano je 9.214 birača ili 12,2 odsto ukupno upisanih birača na teritoriji Valjeva. Birališta su otvorena od 7 do 20 časova.\nOd 24 kandidata\nU novom sazivu Narodne Skupštine jedan poslanik iz Valjeva\nSocijalista Đorđe Milićević će sesti u poslaničku klupu kao 16. na izbornoj listi "Ivica Dačić – premijer Srbije", i on će biti jedini predstavnik građana Valjeva u Skupštini Srbije. I Tatjana Manojlović, Valjevka, iz DS će biti poslanik, ali trenutno ne živi u rodnom gradu.\nLokalni front Va o rezultatima glasanja i izbornom procesu\nDržava se još jednom povukla pred partijom i svemoćnim marketingom čija glazura pokušava da prekrije stvarnu sliku o glasanju građana Srbije. Da je ova slika lažna pokazuje primer Valjeva: SNS i SPS zajedno su izgubili preko sedam hiljada glasova za dvadesetak meseci.\nLokalna izborna komisija odbila je primedbe na regularnost izbornog procesa u Mionici koje je podneo izborni štab koalicija Ujedinjeni za pobedu Srbije. Primedbe se odnose na proces glasanja van biračkog mesta nepokretnih građana.\nGIK donela rešenja o ponavljanju izbora na 11 biračkih mesta\nNa 11 biračkih mesta u Valjeva biće ponovljeni parlamentarni i predsednički izbori. GIK je donela rešenja o ponavljanju glasanja na devet biračkih mesta za izbor narodnih poslanika i na tri biračka mesta za izbor predsednika.\nRezultati izbora u Kolubarskom okrugu\nU Valjevu se ponavljaju parlamentarni izbori na devet biračkih mesta\nU Valjevu će zbog nepravilnosti biti ponovljeni izbori na devet biračkih mesta, potvrđeno nam je u Gradskoj izbornoj komisiji (GIK). Kako saznajemo radi se o tome da nisu potpisana oba zapisnika i predsedničkih i parlamentarnih izbora.\nVučić objavio pobedu, SNS preko 43 posto glasova\nAleksandar Vučić saopštio sinoć na konferenciji za novinare u štabu stranke da je osvojio je od 59,9 do 60,1 glasova, a na parlamentarnim izborima lista "Aleksandar Vučić - Zajedno možemo sve" 43,95 odsto izašlih birača.


VINA IZ SRBIJE DOBILA MEDALJE NA SAJMU PROWEIN - Wine Drop\nAutor: Admin 17.05.2022\nVinarije Doja i Virtus nagrađene su priznanjima Best of Show Special Awards, osvojenim na prolećnom ocenjivanju Mundus Vini\nSa najvećeg evropskog vinskog sajma, ProWein u Dizeldorfu, stigle su lepe vesti za Srbiju: vinarije Doja i Virtus nagrađene su priznanjima Best of Show Special Awards, osvojenim na prolećnom ocenjivanju Mundus Vini. Priznanja su, kako prenosi Privredna komora Srbije, dodeljena za Doja Breg Prokupac 2017 koje se na tom ocenjivanju ovenčalo zlatnom medaljom, kao i za Doja Breg Cabernet Sauvignon 2017 i Virtus Pinot Grigio 2020, oba nagrađena srebrnim medaljama. Ocenjivanje Mundus Vini tradicionalno se jednim delom "prenosi" i na sajam ProWein, na kome se dodeljuju specijalna priznanja ovog uglednog takmičenja.\nNa štandu Srbije na sajmu ProWein ove godine je vrlo živahno: pored aktuelnih i potencijalnih partnera na tržištu, kao i predstavnika medija, juče su naš kutak na sajmu u Dizeldorfu posetili i ambasadorka Srbije u Nemačkoj Snežana Janković i generalna konzulka u Dizeldorfu, Branislava Perin Jarić.\nOve godine delegaciju naše zemlje na jednom od najprestižnijih međunarodnih sajmova vina i alkoholnih pića čini 8 vinarija i 6 destilerija: Aleksić, Rubin, Temet, Trivanović, Doja, Čoka, Erdevik, Rakija Premier, Simex Original, Gorda rakija, Stara Sokolova, Jelićki Dukat i Akov rakija.\nIzvor: Vino & Fino


Subotica na dobrom mestu za naše potrošače, kažu u ContiTech-u | (Vesti - 23. 09. 2011) Subotica.com\nSubotica na dobrom mestu za naše potrošače, kažu u ContiTech-u\n23.09.2011. u 00:00h\nNovim nemačkim investicijama u Subotici bave se i Nemački mediji. Nemačka kompanija Kontitek objavila je da će uložiti više od deset miliona evra u novu fabriku u Srbiji, preneli su nemački mediji i domaće agencije.\nU fabrici u Subotici, koja treba da počne da radi sredinom iduće godine, proizvodiće se creva za automobilsku industriju koja će koristiti evropski proizvođači automobila za pogonske sisteme. Do 2016. druga Kontitekova fabrika u Srbiji trebalo bi da ima 300 zaposlenih.\n"Subotica je na dobrom mestu za naše potrošače. Uslovi na tržištu rada su takođe dobri", istakao je direktor Kontitek fluid tehnologije Matijas Šenberg dodajući da će ta fabrika biti blizu sestrinskih u Segedinu i Temišvaru. Fabrika će se graditi na površini od 7.000 kvadratnih metara u slobodnoj zoni, u industrijskom parku Mali Bajmok.\nKontitek navodi i da će ugovor o gradnji biti potpisan najkasnije u novembru, kao i da će Grad Subotica i država Srbija obezbediti podršku investiciji. Kompanija Kontitek fluid tehnologija je u 2010. godini prodala proizvode za 1,12 milijardi evra.\nslobodna zona subotica investicije u Suboticu privreda subotica Grad Subotica Investiranje u Suboticu Privredno tehnološki parkovi Subotica fabrika Subotica slobodna zona mali bajmok fabrika kontinental fabrika continental nemačke investicije privredna saradnja


Objavio 7. Marta 2019.\nAmerička ambasada u Sarajevu od 2006. godine uspješno implementira program „Benjamin Franklin Transatlantic Fellows Initiative: Summer Institutes for Youth“.\nNaime, radi se o jednomjesečnom ljetnom programu za srednjoškolce koji se realizira u Sjedinjenim Američkim Državama, a cilj je uspostavljanje jačeg odnosa između mladih ljudi iz Evrope i Sjedinjenih Američkih Država, kao i suočavanje s izazovima 21. stoljeća.\nOve godine mogućnost učešća ima jedan učenik/ca iz Bosne i Hercegovine, tačnije iz Doboja ili Bihaća.\n26. februara 2019. godine, u Američkom kutku u Doboju i Bihaću, obavljeni su intervjui i naša učenica Ema Selimović izabrana je kao predstavnica Bosne i Hercegovine za ovaj prestižni program koji će se realizirati u junu i julu 2019. godine.\nEmi Selimović, učenici trećeg razreda Gimnazije „Bihać“, želimo mnogo sreće na predstojećem putovanju i da sebe i našu školu pokaže u najljepšem svjetlu.


Policajac sa zaštitnom maskom reguliše saobraćaj u Madridu\nVlade širom Evrope u utorak su pooštrile restriktivne mjere da bi suzbile širenje koronavirusa, nakon što je na kontinentu zabilježen najveći nedeljni bilans novozaraženih od početka pandemije.\nSvjetska zdravstvena organizacija saopštila je da je više od 700.000 novih slučajeva virusa COVID19 registrovano u Evropi prošle nedjelje, što je rast od 34 odsto u odnosu na sedmicu prije toga. Više od polovine novooboljelih zabilježeno je u Britaniji, Francuskoj, Rusiji i Španiji.\nRast broja slučajeva u Evropi dijelom je rezultat dodatnog testiranja, ali WHO navodi i da je broj žrtava prošle nedjelje porastao za 16 odsto u odnosu na prethodnu sedmice. Veliki broj zaraženih trenutno je među mladima, koji obično imaju blaže simptome, ali ljekari upozoravaju da bi starosna granica ponovo mogla da se poveća, što bi dovelo do ozbiljnijih slučajeva zaraze kod starijih.\nItalijanski premijer Đuzepe Konte zabranio je rekreativne utakmice i žurke u zatvorenim prostorima. Ne preporučuju se ni okupljanja više od 6 ljudi u domovima, koji ne žive zajedno.\nItalija, kao i druge evropske države, ograničila je i noćni život. Barovi i restorani se zatvaraju u ponoć, a stajanje za šankom zabranjeno je poslije 9 uveče.\nU Italiji je prošle nedjelje uvedeno obavezno nošenje maski na otvorenom prostoru, što je već na snazi u Španiji, Turskoj, Indiji i nekoliko drugih azijskih zemalja. U drugim dijelovima Evrope, nošenje maski je obavezno u žarištima kao što su Pariz, Brisel i Priština, a ta mjera se uvodi i u nekoliko njemačkih gradova.\nČak i dok broj zaraženih ponovo raste, vlade žele da izbjegnu oštre restrikcije uvedene na početku pandemije, koje su nanijele ogromnu štetu ekonomiji i dovele do gubitka poslova. Da bi izbjegle dodatno pogoršanje ekonomske situacije, evropske vlade se oslanjaju na uvođenje regionalnih restrikcija koje ponekad izazivaju zabunu i nezadovoljstvo pogođenih stanovnika.\nMeđutim, Svjetska zdravstvena organizacija u utorak je upozorila protiv uvođenja istih mjera za sve i navela da bi potpuno zatvaranje trebalo da bude "posljednja opcija".\nNjemačka kancelarka Angela Merkel sazvala je za srijedu sastanak guvernera svih 16 njemačkih država, prvi put od sredine juna. Guverner Bavarije založio se za "jasan set pravila za sve narednih nedjelja" kako bi se izbjeglo da situacija izmakne kontroli.\nU međuvremenu, članice EU dogovorile su se da ne ograničavaju kretanje ljudi između takozvanih zelenih područja - gdje je broj zaraženih nizak, ali će vlade nastaviti da uvode svoje restrikcije, kao što su karantini ili obavezno testiranje oniih koji dolaze iz narandžastih ili crvenih zona. Prema kriterijumima usvojenim u utorak, veći dio EU regiona bi bio crven ili narandžast.


Za krizu u Srbiji nisu krivi sindikati i radnici! – MEDIJA CENTAR BOR );\nBor, Beograd, 14. jul\nSAOPŠTENJE Samostalnog i sindikata Nezavisnost Srbije zaposlenima i svim građanima i građankama Srbije !\nDecenijama unazad trošeno je više nego što je stvarano i ceh za naplatu je morao doći. Građanima je obećavan bolji život, na stotine hiljada novih radnih mesta, reforme javnog sektora i smanjenje državnih činovnika. Dešavalo se suprotno – novac je usmeravan u džepove kriminalaca, tajkuna i političara. Do posla se najsigurnije stizalo preko partijske knjižice. Porast zaposlenih u javnom sektoru poklapao se za izbornim ciklusima i borbom za vlast.\nReprezentativni sindikati – Savez samostalnih sindikata Srbije i Ujedinjeni granski sindikati Nezavisnost su, pritom, nebrojeno puta pokazali spremnost da se rešenja za brojne izazove nađu kroz argumentovan i ravnopravni socijalni dijalog, odnosno strpljivo građen dogovor o izlasku iz krize, razvoju i zapošljavanju. Nažalost, i aktuelne vlasti su, pod uticajem svojih mentora, posegle za formulom – ako se ne dogovorimo biće onako kako mi hoćemo.Ako nije tako, kako objasniti zašto se ključni sistemski zakon o radu, kao i zakoni o stečaju, privatizaciji ili penzijama, donosi po hitnom postupku, bez ozbiljne široke javne rasprave i javnog slušanja u parlamentu?\nNa drugoj strani, reforme, već više puta reformisanog radnog i socijalnog zakonodavstva za osnovnu svrhu imaju dalje redukovanje prava zaposlenih i penzionera. Javno isticani razlozi, poput onog da će promene u Zakonu o radu omogućiti da se lakšim otpuštanjem dođe i do lakšeg zapošljavanja ne mogu da odgovore na pitanje kako je onda i pod dosadašnim „proradničkim“ zakonom došlo do gubitka stotine hiljada radnih mesta? Pritom, nema dokaza da je naše radno zakonodavstvo izvan evropskih standarda , kao i da je njegova promena ključan faktor ozdravljenja srpske privrede.\nŠta znači praktično ukidanje plaćenog smenskog rada, smanjivanje otpremnina, obesmišljavanje minulog rada i limitiranje zarada – ako se ne radi o daljem ceđenju već uniženih ? Istu svrhu ima i otežavanje uslova za odlazak u penziju.Istovremeno, ograničavanje kolektivnih prava radnika na sindikalno organizovanje, štrajk i kolektivno pregovaranje ima za cilj udar na potencijalne tačke otpora sužavanju radničkih i sindikalnih prava. Povika na desetine hiljada prezaštićenih sindikalnih poverenika treba da ih konfrontira sa „običnim“ radnicima. Pritom su autori i izvođači ove orkestrirane hajke u kojoj se ne preza od korišćenja pritisaka, dezinformacija , pa i otvorenih obmana, gluvi za argument da su oni zaštićeni od šikaniranja zbog legalnih sindikalnih aktivnosti a ne od odgovornosti za eventualni nerad i javašluk. Ova su prava demokratska, civilizacijska tekovina i garant kakve-takve ravnoteže moći u industrijskim odnosima. Sindikati i zaposleni koji bi pristali na njihovo ukidanje bi tako pristali na sopstveni sprovod.\nU nameri da sprečimo dalje siromašenje i razvlašćivanje građana koji su izvor i utoka svake vlasti, mi nameravamo da uđemo u proteste i sve druge legalne i legitimne oblike iskazivanja građanske neposlušnosti nepravednim zakonima.\npredsednik, Ljubisav Orbović\npredsednik, Branislav Čanak


Formiran pakt slobodnih gradova Evrope | Restart Magazin\n17/12/2019 17/12/2019 Urednik\t#Evropa, Bratislava, Budimpesta, Pakt slobodnih gradova, Prag, Varsava\nGradonačelnik Bratislave Matuš Valo rekao je da se region kojem pripadaju te četiri zemlje “na neki način distancira od uticaja slobodnog zapadnog sveta”.\n“Ipak, u naša četiri glavna grada vidimo najvišu koncentraciju različitosti, socijalne, verske, političke, etničke”, kazao je Valo.\nCeremonija potpisivanja Pakta održana je na simboličnoj lokaciji – Centralnoevropskom univerzitetu (CEU) u Budimpešti, koji je nedavno primoran da preseli većinu svojih aktivnosti u Beč zbog promena zakona koje je promovisala mađarska vlada premijera Viktora Orbana, a u čijem je središtu njegov ideološki sukob s milijarderom Džordžom Sorošem, osnivačem CEU.\n“U prošloj deceniji, znatan deo sredstava EU završio je u kompanijama oligarha bliskih vlasti. U Evropi je sve više ljudi zagađeno time što se evropskim fondovima finansiraju korupcija i autokratija u ovom regionu”, rekao je Karačonji.\nU Paktu se navodi da se glavni gradovi Mađarske, Češke, Slovačke i Poljske suočavaju sa sličnim izazovima, među kojima su “klimatska kriza, nejednakost, kriza stanovanja, starost stanovništva, socijalna stratifikacija i politički tribalizam”.\nGradonačelnik Praga Zdenek Hrib kazao je da bi nerešavanje problema građana vodilo ka “novom talasu populizma koji će ponuditi jednostavne i pogrešne odgovore na probleme”.\nZemlje čiji su glavni gradovi deo Pakta slobodnih gradova članice su takozvane Višegradske grupe i zajedničko im je protivljenje imigraciji.\n← Pozicija Rusija na međunarodnom tržištu oružja sve jača\nTalas pretnji bombama u Moskvi još uvek traje →


Putevi Srbije: Nevreme obaralo stabla na putu Debelo Brdo - Rogačica\n► Putevi Srbije: Nevreme obaralo stabla na putu Debelo Brdo - Rogačica\nJako nevreme kasno popodne obaralo je stabla na više lokacija deonice puta Debelo Brdo - Rogačica, a saobraćaj se mestimično odvija jednom kolovoznom trakom, saopštili su večeras Putevi Srbije.\nEkipe putara rade na otklanjanju posledica nevremena, a vozači će blagovremeno biti obavešteni o normalizaciji saobraćaja, navelo je to javno preduzeće.\nApelovano je na učesnike u saobraćaju na oprez, prilagođavanje brzine uslovima na putu i poštovanje saobraćajne signalizacije.\nPojedine delove delove Srbije večeras je zahvatila jaka kiša, a Republički hidrometerološki zavod izdao je hitno upozorenje zbog pljuskova, grmljavine i grada.\nNajmanje 78 ljudi izgubilo je život u jakim kišama koje već nekoliko dana padaju na jugu i zapadu Japana, javile su japanske vlasti novi bilans nastradalih.\nNajmanje sedam osoba nestalo prilikom prevrtanja dva turistička broda na Tajlandu\nNajmanje sedam ljudi nestalo je danas kada su se dva turistička broda sa 130 putnika prevrnula u nemirnim vodama Adamanskog mora kod ostrva Puket na Tajlandu, saopštila je policija.


Šampionat Evrope na brdu – Portugalija – 1. Stefanovski 2. Miljković | Moj Svet Brzine - Djordje Djenic\nNaslovna » Auto sport » Brdske trke » Šampionat Evrope na brdu – Portugalija – 1. Stefanovski 2. Miljković\n17. мај, 2015.\nProfesor i njegov nabolji učenik se vraćaju sa predavanja na Pirinejskom poluostrvu. Popularni Makedonac, IGOR STEFANOVSKI – IDJE, i njegov mladi prijatelj, Srbin NIKOLA MILJKOVIĆ, upravo su završili dvonedeljnu turneju na brdskim trkama u Španiji i Portugalu i veoma zadovoljni se vraćaju kućama.\nZa zvaničnog šampiona Evrope IGORA STEFANOVSKOG, se znalo da je veliki favorit u klasi N+3000, medjutim češki asovo volana LOS i ostali mislili su da će lako izaći na kraj sa debitantom u brdskom šampionatu Evrope, mladim NIKILOM MILJKOVIĆEM.\nE, tu su se malo prevarili. Ručnim meračem brzine konstatovano je da je na krivudavom asfaltu trke RAMPA DA FALPERRA, beogradsko „čudo od deteta“, u jednom momentu na pravcu dostigao brzinu od 249 KILOMETARA NA SAT, što mu je bilo dovoljno da posle tri trke bude ma drugom mestu.\nU prvoj vožnji je bio drugi, u drzgoj takodje drugi, a u trećoj je pobedio i za malo nadmašio svog starog prijatelja i pobednika u ukupnom zbiru – fantastičnog IGORA STEFANOVSKOG.


Bajontek uplaćuje u budžet Majnca milijardu eura › Made-in-Germany.rs\nNemački proizvođač vakcina protiv korona virusa Bajontek najavljuje da će do kraja godine uplatiti u budžet grada Majnca milijardu eura poreza, objavile su vlasti tog grada.\n– Ovakav razvoj događaja je senzacionalan, jer ćemo umesto planiranog budžetskog manjka za ovu godinu od 36 miliona eura, biti u plusu milijardu eura – izjavio je šef gradskih finansija Ginter Bek, a prenosi Jutarnji list.\nPrema finansijskom izveštaju Bajonteka za prva tri kvartala ove godine, kompanija je ostvarila 13,4 milijardi eura prihoda, prihod samo od prodaje vakcine iznosio 2,5 milijarde, dok je dobit firme dostigla čak 7,1 milijardu eura. Pored toga, u prodaji pelca protiv korona virusa Bajontek sarađuje sa američkim Fajzerom i kineskom Fosun Farmom, pa je i na taj način ostvario dodatni prihod.\nRadi se o drastičnoj razlici u rezultatima ostvarenim u odnosu na isti period prošle godine, kada su prihodi kompanije iznosili 136,9 miliona eura, uz zabeležen gubitak u poslovanju od 351 milion eura.\n“Povećanje prihoda uglavnom je posledica brzog povećanja ponude i prodaje vakcina protiv kovida 19 širom sveta. Prema ugovorima o saradnji, područja prodaje su podeljena između Bajonteka, Fajzera i Fosun Farme na temelju prava na marketing i distribuciju“, navodi se u izveštaju Bajonteka, koji je uoči njegovog objavljivanja izašao u javnost i sa podatkom da je u prvih deset meseci ove godine prodao više od dve milijarde doza u 152 zemlje sveta.\nKao najvažnije poslove sklopljene u septembru i oktobru ove godine Bajontek ističe one dogovorene sa američkom i japanskom vladom o isporuci 500 miliona (SAD), odnosno 120 miliona doza pelca u Japan.\nInače, Bajontek je osnovao Ugur Sahin, imunolog, fizičar i profesor Univerziteta „Johanes Gutenberg“ u Majncu, koji je 2008. pokrenuo biznis sa grupom saradnika, među kojima je i njegova supruga Ozlem Tureci, danas članica Uprave kompanije. Bajontek trenutno ima 1.300 zaposlenih.\nGradske vlasti Majnca već su objavile planove za korišćenje novca od Bajontekovog poreza, u kom, između ostalog, navoed i prevremenu otplatu kratkoročnih kredita uzetih nakon izbijanja korona-krize, otkup nekretnina koje su u najmu lokalne administracije, kao i izgradnju poslovne zone u koju bi privukli nove investitore.


Kako su saopštili iz Sekretarijata za inspekcijske poslove, traka je stavljena jer vlasnici nisu imali neophodne dozvole.\n- Konstatovano je da se na tri objekta u nizu izvode radovi na nadziđivanju bez izdatih odobrenja nadležnog organa - navode u Sekretarijatu. - U skladu sa utvrđenim činjenicama, gradska građevinska inspekcija je zatvorila sva tri gradilišta. U narednom periodu biće preduzete sve mere u skladu sa zakonom.\nOva inspekcija u februaru je zatvorila dva gradilišta u Sazonovoj i Ulici braće Nedić. Nakon što je utvrđeno da investitori nisu imali potrebne dozvole, a radovi nastavljeni i pored zabrane. Po nalogu Prvog osnovnog javnog tužilaštva dve osobe su privedene, koje su investitori radova, a njima je određen kućni pritvor od deset meseci.\nnelegalna gradnja građevinska inspekcija Vračar zabrana gradnje


SAOPŠTENJE BICIKLISTA BEOGRADA: “ŠTA ĆE BITI SA STAZOM?” – Balkanekspresrb.rs\nNAKON izjava gradskih zvaničnika u medijima i napisa u štampi prethodnih par nedelja, postavljamo pitanje šta će biti sa biciklističkom stazom duž desne obale Save, a u kontekstu izgradnje projekta “Beograda na vodi”.\nGradonačelnik Siniša Mali izjavio je da će “ogledna” promenada između Brankovog i Starog savskog mosta biti završena u avgustu i da je njena dužina 300 metara. Prema njegovoj izjavi, sadržaće biciklističku stazu, ulični mobilijar i dečija igrališta, a radovi bi trebalo da otpočnu svakog dana.\nTakođe, ni iz Prostornog plana područija posebne namene za Beograd na vodi nismo mogli da vidimo detalje budućeg izgleda promenade.\nI među građanima, i među biciklističkim udruženjima postoji zabrinutost da bi se nova promenada mogla pretvoriti u situaciju na Zemunskom keju od Hotela Jugoslavija ka Gardošu, gde su izuzetno otežani vožnja bicikla i promet šetača jer staza za bicikliste nije razdvojena od staze za pešake.\nBiciklisti očekuju da Grad Beograd na novoj promenadi obezbedi razdvojenu biciklističku stazu na kojoj se neće mešati pešački i biciklistički saobraćaj, a dok radovi traju tokom leta, da obezbedi odgovarajući i najkraći mogući bajpas koji će nadomestiti tih 300 metara staze.\nU subotu, 27. juna u 16,30 časova, okupićemo sva biciklistička udruženja i bicikliste, kao i svake poslednje subote u mesecu, na manifestaciji pod nazivom Kritična masa i provozati se beogradskim ulicama da bismo ukazali na problem koji nastaje. Vožnja počinje u 17 časova a rutu možete videti na sledećem linku: http://ridewithgps.com/routes/8654728\nUdruženje građana Ulice za bicikliste


SNSD: Izlazak DNS-a neće imati refleksiju na većinu\n19.10.2020 / 08:13 Politika - Izvršni komitet\nU prostorijama SNSD-a u Banjaluci održana proširena sjednica Izvršnog komiteta SNSD-a na kojoj je bilo riječi o predstojećim lokalnim izborima i o izlasku DNS-a iz koalicije.\nU saopštenju SNSD-a se ističe da je Izvršni komitet jednoglasno usvojio niz zaključaka koji se ponajviše tiču predizborne kampanje.\n- Sastanku Izvršnog komiteta prethodio je sastanak svih stranaka koalicije na kojem je usaglašeno da je vladajuća koalicija stabilna i da Vlada Srpske treba da nastavi sa dobrim radom. Skupštinska većina je neupitna i izlazak DNS-a iz koalicije neće imati refleksiju na skupštinsku većinu - naglašava se u saopštenju.\nIzvršni komitet SNSD-a konstatuje da je Republika Srpska stabilna i neupitna. Komitet pruža maksimalnu podršku Vladi Republike Srpske u proveđenju svih politika.\nIzvršni komitet SNSD-a izražava žaljenje zbog odluke DNS-a o izlasku iz koalicije, ali i prihvata njihovu odluku.\n- SNSD pozdravlja odluke opštinskih i gradskih odbora DNS-a i njihovih poslanika koji su izrazili želju da ostanu privrženi ideji jake i neupitne Republike Srpske i politikama koje SNSD kreira, a u cilju prosperiteta građana Srpske i jačanja nadležnosti i samostalnosti Republike Srpske - navode iz SNSD-a.\nU saopštenju se dodaje da SNSD nema namjeru da odstupa od kategorične borbe protiv kriminala i korupcije bez obzira kome pripadaju kadrovi koji su ogrezli u nedozvoljene radnje.\nNaglašava se da Izvršni komitet zahtijeva od kadrova SNSD-a neprikosnovenu borbu protiv kriminala i korupcije.\n- Nakon kratkog osvrta na stanje u koaliciji, Izvršni komitet je raspravljao o kampanji i analizirao stanje SNSD-a po gradskim i opštinskim odborima za predstojeće izbore. Komitet je konstatovao da će SNSD ostvariti ubjedljivu pobjedu u najmanje 80 odsto lokalnih zajednica u Republici Srpskoj - navodi se u saopštenju.\nIzvršni komitet SNSD-a pozvao je sve nadležne organe da preduprijede i spriječe eventualne izborne manipulacije i nepravilnosti tokom izbornog procesa.\nU saopštenju se naglaša da Izvršni komitet smatra da su najveće nepravilnosti vezane za glasanje poštom, te SNSD zahtijeva od nadležnih organa da ovaj način glasanja izopšte iz izbornog zakonodavstva, kao i da istraže i procesuiraju odgovorne za utvrđene nepravilnosti.\n- Izvršni komitet SNSD-a zahtijeva da se razriješe odnosi SNSD-a i DNS-a u Prijedoru i Istočnom Sarajevu, te da Vlada provede kadrovsku politiku u skladu sa novonastalim odnosima - zaključuje se u saopštenju.\nAhmed Džubur: U koaliciji smo jer je vrlo bitno ko će biti na čelu Mostara


Rusija: U padu aviona poginulo 62 ljudi\nOsvježeno 19. mart/ožujak, 2016.\nAvion je nekoliko puta kružio pre nego je pilot odlučio da prizemlji avion\nSvih 62 ljudi koji su se nalazili u putničkom avionu koji je letio iz Dubaija prema jugu Rusije poginuli su kada se letjelica srušila prilikom drugog pokušaja slijetanja na aerodrom u Rostovu na Donu, objavili su ruski zvaničnici, javio je Reuters. Ruska istražna komisija saopštila je u subotu da su greška pilota ili tehnički kvar, najvjerovatniji, uzroci pada letjelice.\nRusko Ministarstvo za vanredne situacije navelo je da je "boing 737-800" low coast aviokompanije "Flaydubai" pao u subotu ujutro u 3.50 sati po lokalnom vremenu, kao da su u avionu najvećim dijelom bili Rusi.\nRuski Međudržavni komitet za avijaciju saopštio je da će se istrazi pada aviona pridružiti stručnjaci iz Ujedinjenih Arapskih Emirata, SAD i Francuske.\n"Komisiji će se pridružiti eksperti Ujedinjenih Arapskih Emirata, odakle je kompanija prevoznika, SAD kao zemlja proizvođač i dizajner i Francuska, čiji su radnici tvorci motora ovog aviona", navodi se u saopštenju ruskog Međudržavnog komiteta za avijaciju.\nSvi dijelovi posmrtnih ostataka žrtava pada aviona na jugu Rusije poslati su s mjesta tragedije na ispitivanje, izjavio je ruski ministar za vanredne situacije Vladimir Pučkov.\n"Sva tijela i dijelovi tijela uklonjeni su s mjesta nesreće i poslati na analizu", rekao je Pučkov za Tass.


ODBOJKAŠICE Arhiva - PRess Serbia | PR PRess team\nNovi ubedljiv trijumf odbojkašica Srbije\nSrbija će sutra od 20 sati u poslednjem meču grupne faze igrati protiv Rusije za prvo mesto u grupi. Odbojkašice Srbije upisale su večeras četvrtu pobedu u...\nVaterpolo reprezentacija Srbije pobedila je Crnu Goru sa 13:6 (6:1, 2:1, 3:2, 3:2), u utakmici poslednjeg petog kola Grupe B na Olimpijskim igrama u Tokiju...\nSrpske odbojkašice ostvarile su rutinsku pobedu od 3:0 (27:25, 25:21, 25:22) nad Poljskom u okviru trećeg vikenda Lige nacija. Izabranice Branka Kovačevića...\nŽenska odbojkaška reprezentacija Srbije pobedila je danas u Beogradu Južnu Koreju s 3:1 (15:25, 25:18, 25:17, 25:14), u drugom kolu turnira četvrte grupe prvog...\nITALIJANSKI KNJIŽEVNIK PORUČIO SVETU: “Srbija je pobedila, ali, kao i obično, vi to niste primetili!”\nTrijumf naše ženske odbojkaške reprezentacije nad Italijom u finalu Svetskog prvenstva u Japanu bio je povod da se, na vrlo emotivan način, javno oglasi...\nODBOJKAŠICE SAZNALE RIVALA: Za finale sa Holandijom!\nJedan od dva poraza koje je Srbija pretrpela na šampionatu nanela joj je upravo Holandija. Odbojkašice Srbije u polufinalu Svetskog prvenstva u Japanu igraće...\nOdbojkašice Srbije u dramatičnoj utakmici izgubile od Turske\nŽenska odbojkaška reprezentacija Srbije izgubila je danas od Turske sa 2:3 u prvoj utakmici Grupe B završnog turnira u Nandjingu. Srbija je je bila nadomak...\nOdbojkašice slavile protiv Turske u Kraljevu\nŽenska odbojkaška reprezentacija Srbije pobedila je u Kraljevu selekciju Turske sa 3:2 (25:20, 22:25, 18:25, 25:23, 15:12) u trećem kolu trećeg vikenda Lige...


JCI raspisao konkurs za izuzetne mlade osobe | Autonomija\nJCI raspisao konkurs za izuzetne mlade osobe\nPravo učešća imaju kandidati starosti između 18 i 40 godina i imaju državljanstvo Srbije\nMeđunarodna komora mladih (Junior Chamber International, JCI) raspisala je danas konkurs “Deset izuzetnih mladih osoba u Srbiji”, čiji je cilj prepoznavanje i promovisanje uspešnih mladih ljudi u Srbiji.\nCilj konkursa je da se obezbedi medijski prostor izuzetnim pripadnicima društvene zajednice, koji svojim radom, idejama i dostignućima predstavljaju lidere u svom polju i inspirišu druge mlade ljude da budu posvećeni stvaranju boljeg društva.\nOve godine traže se kandidati u sledećim oblastima: unapređenje državne uprave i jačanje političkih i pravnih okvira, dostignuća u kulturi, doprinos poštovanju ljudskih prava, dece i mira u svetu, liderstvo u humanitarnom radu i volonterizmu, lična unapređenja i dostignuća\nJCI je na međunarodnom nivou podržao mnoge poznate ličnosti kao što su Džon Kenedi, Henri Kisindžer, Nelson Rokefeler, Elvis Prisli, Vejn Grecki, Orson Vels.\nPravo učešća imaju kandidati starosti između 18 i 40 godina i imaju državljanstvo Srbije.\nKonkurs je otvoren do 30. aprila 2015, a nacionalni pobednik iz svake kategorije će biti kandidat Srbije na svetskom samitu koji se ove godine održava u Kanazavi u Japanu.